Viro sopii Suomelle roolimalliksi | Vieras | Kaleva.fi\nEtusivu Vieras Viro sopii Suomelle roolimalliksi\nViro sopii Suomelle roolimalliksi\nVieras 2.10.2015 12:00\nKansainväliselle järjestelmälle on ominaista, että jotkut valtiot asettautuvat esikuvaksi muille ja ovat valmiit antamaan neuvoja siitä, miten asiat tulee hoitaa. Suomen ikiaikainen neuvoja on ollut monessa onnistunut Ruotsi, joka on välttänyt sodat yli 200 vuoden ajan ja on siksi saanut poikkeuksellisen hyvän mahdollisuuden vaurastua. Ruotsi on toki auttanut meitä monin tavoin. Se lähetti sodan aikana vapaaehtoisia taistelemaan Suomeen ja otti vastaan suomalaisia sotalapsia. Suomi on useasti ilmaissut kiitollisuutensa tästä.\nRuotsalaisten taipumus antaa neuvoja Suomelle nostaa yhä päätään, ainakin silloin tällöin. Nyt Ruotsi on neuvonut meitä siitä, mikä on oikea tapa suhtautua turvapaikanhakijoihin. Yleensä oletetaan, että neuvojen jakaja hoitaa itse asiansa moitteettomasti.\nTurvapaikanhakijoihin on Ruotsissa alkanut kuitenkin kohdistua väkivaltaa. Suomella ja Ruotsilla on tässä yhteinen ongelma, joka ei ratkea vain neuvoja jakamalla.\nSuomella on ollut hieman samanlainen isoveli-asenne virolaisiin. Suomi tekikin 1990-luvun alussa paljon Viron hyväksi. Annoimme taloudellista tukea, autoimme virolaisia mukaan kansainväliseen yhteistyöhön ja osallistuimme merkittävällä tavalla Viron asevoimien kehittämiseen.\nOma merkityksensä oli silläkin, että Suomi oli jo sitä ennen virolaisten ikkuna demokraattisiin länsimaihin.\nEnää Suomi ei kelpaa roolimalliksi Virolle. Virosta on kahdessa vuosikymmenessä kehittynyt nykyaikainen valtio, joka on monessa suhteessa ajanut Suomen ohi.\nKolme nopeasti kulunutta päivää Tallinnassa viikon alussa osoittivat, miten keskinäisten suhteittemme tasapaino on muuttumassa. Kohta voimmekin joutua sanomaan: Onneksi meillä on eteläinen veljeskansamme Viro, joka on varmasti valmis auttamaan meitä sitten, kun olemme vajonneet pohjalle.\nMissä kaikessa Viron aseman vahvistuminen suhteessa Suomeen näkyy? Olen tiivistänyt asian kymmeneen kohtaan. Aloitetaan taloudesta. Viron talouskasvu on tällä hetkellä selvästi nopeampi kuin Suomen. Se tarkoittaa, että maiden välinen elintasoero kapenee koko ajan. Virossa on edelleen alhaisempi palkkataso kuin Suomessa, mutta hyvinvointi siellä leviää koko ajan laajemmalle.\nSuomen yksi suurimmista ongelmista on nopea velkaantumistahti. Olemme tässä vielä Euroopan keskitasoa, mutta suunta on huolestuttava. Viron velkaantumisaste suhteessa bruttokansantuotteeseen taas on Euroopan unionin alhaisin. Tilanne on Suomen kannalta hoidettavissa niin kauan kuin korkotaso on lähellä nollaa. Mutta jos ja kun korot alkavat nousta, nousevat myös Suomen velanhoitokulut. Mistä siihen saadaan silloin rahat?\nViron verotusjärjestelmä on yritystoimintaa tukeva. Tämä on kolmas kohta. Virossa on käytössä ns. tasavero eli tietyn tulotason jälkeen ihmiset maksavat veroa saman prosentin mukaan. Tällöin ei pääse syntymään kannustinloukkuja eli saadut tuet eivät muodostu esteeksi työllistymiselle. Neljäntenä erona on paikallisen sopimisen suosiminen. Ihmisten palkat joustavat paremmin muun muassa työnantajan maksukyvyn mukaan.\nViides ero näkyy katukuvassa. Esimerkiksi Viron autokanta on hämmästyttävän paljon uudempi kuin Suomessa. Ero selittyy sekä verotuksellisilla ratkaisuilla että ihmisten vaurastumisella. Talojen korjausrakentaminen on vilkasta.\nKansalaisten vaurastuminen selittää kuudennen seikan: virolaisilla on vahva usko tulevaisuuteen, jolloin he ovat valmiita ottamaan taloudellisia riskejä ja investoimaan erilaisiin hankintoihin.\nModernisaatio näkyy myös julkisen hallinnon kehittämisessä. Virossa digitalisointi on edennyt nopeasti. Erilaisia sähköisiä palveluja on otettu käyttöön, ja sähköinen äänestäminen alkaa olla arkipäivää – toisin kuin Suomessa.\nKahdeksas ero koskee turvallisuus- ja puolustusratkaisua. Viro hankkiutui hyvissä ajoin Naton jäseneksi, mikä yhdessä EU-jäsenyyden kanssa on tehnyt sen aseman vahvemmaksi. Suomen jahkaillessa Viro on toiminut ripeästi.\nLiittoutuminen länteen on tehnyt mahdolliseksi toimivan menneisyydenhallinnan. Virolaiset tuntevat historiansa hyvin ja tekevät sen pohjalta kansallista kehittämistä koskevat ratkaisunsa. Kymmenentenä kohtana on vielä mainittava virolaisten positiivisuus. Maa on kokenut vuosikymmenten saatossa kovia ja paljon on vielä tehtävää, mutta se ei ole tappanut myönteistä suhtautumista tulevaisuuteen.\nSamaan aikaan Suomen politiikkaa jäytää neljä seikkaa. Emme ymmärrä taloudellisten vaikeuksiemme suuruutta. Emme halua luopua omista eduistamme vaan ottaisimme kaiken muilta.\nMeillä ei ole kykyä nähdä kokonaisuuksia emmekä kykene tekemään ratkaisuja pitkällä tähtäimellä. Jos joku yrittää tehdä jotain uutta, hänet yritetään painaa maan rakoon mahdollisimman rumin sanankääntein. Voi Suomea!\n”Virolaiset tuntevat historiansa hyvin ja tekevät sen pohjalta kansallista kehittämistä koskevat ratkaisunsa.”\nei olla virolaisia 4.10.2015 14:30\nViro on hyvin oikeistolainen maa. Oletko varma, että haluasiat olla siellä, jos olet köyhä, työtön, sairas, vammainen??? Kaleva on mielenkiintoinen lehti, toisaalta niin oikeistolainen, mutta kun lukee toista artikkelia, niin kauhea mussutus kun pikksenkaan pyritään näitä suomen etuja vähentämään. Että aina väärin sammutettu.\nMukamas 4.10.2015 11:27\nMelko yksikantainen näkökulma asioihin kirjoittajalla . Suomi kehittyi sodan jälkeen ja vaurastui silloin . Virossa on vasta nyt vastaava muutos menossa ja muutoksen edessä lähestyy suomen mallia .\nJos ollaan muka menestyjiä niin ei kannata sortu apinoimiseen osia toisista maista .\nTöötu soomlane 4.10.2015 11:02\nVirossa asuva sijoittaa rahansa mielellään autoon jos on varaa mutta tosiasiahan on se että Virolaisilla on vain muutama miljardi säästöjä pankkitileillä eli vaikuttaa siltä että kädestä suuhun siellä eletään ja autojen vuosimyynti 15 000 kappaletta kertoo siitä että autokanta on pieni ja harvalla on varaa ostaa autoa.\nViron keskustelupalstoilla jotkut laittavat tilinumeronsa ja pyytävät rahaa hammaslääkäriin tai johonkin akuuttiin ongelmaan eli terveydenhoitokaan ei toimi kaikkien osalta Virossa.\nJos suomessa otettaisiin oppia Virosta ja vähennettäisiin tulonsiirtoja keski- ja pienituloisille niin seurauksena olisi varmasti se että vasemmistopuolueet pääsisivät valtaan ja kumoaisivat kaikki muutokset.\nJari 4.10.2015 07:38\nSaako Suomalaisen reppurin perhe sosiaaliset tuet Virosta?\nyhteiseksi hyväksi (rekisteröitynyt käyttäjä) 3.10.2015 22:15\n"Viro hankkiutui hyvissä ajoin Naton jäseneksi ..."\n"Virolaiset tuntevat historiansa hyvin ja tekevät sen pohjalta kansallista kehittämistä koskevat ratkaisunsa."\nViron tie perustuu täydelliseen USA-Nato -antautumiseen ja russofobiaan, joka on läheistä sukua antisemitismin ja rasismin kanssa. Antisemitismi tuomittiin laajalti toisen maailmansodan jälkeen, mutta ei russofobiaa, vaikka natsit ja heidän liittolaisensa tuhosivat eniten juuri venäläisiä ideologisin perustein.\nViron russofobialla ja natsimyönteisyydellä on pitkä historia. Esimerkiksi Saksan natsijohto neuvotteli tammikuussa 1942 ns. lopullisen ratkaisun toteuttamisesta. Viro ainoana valtiona julistettiin juutalaisista vapaaksi, sillä paikallinen suojeluskuntajärjestö oli murhannut kaikki Viron juutalaiset. Myöhemmin sinne tuotiin lisää juutalaisia, jotka virolaiset yhteistoimintamiehet sitten tappoivat.\nNykyään SS-miehet esitetään Virossa kuitenkin itsenäisyystaistelijoina ja Sinimäillä pidetään vuosittain kansainvälinen uusnatsifestivaali.\nViron politiikka perustuu siis russofobiaan, jota myös Suomessa ruokitaan päivittäin. Kyseessä on ideologia venäläisen kansan pahuudesta. Kulttuurihistoriallisin tai geneettisin perustein Venäjä esitetään vieraana sivilisaationa ja länsimaisuudelle vastakkaisena. Keskeistä on kiistää venäläisten kyky demokratiaan, tasa-arvoon, ihmisoikeuksiin ja sananvapauteen, vaikka Venäjällä tilanne on näiden suhteen monesti parempi kuin länsimaissa.\nRussofobian tavoitteena on Venäjän ja venäläisyyden henkinen, kulttuurinen, poliittinen ja fyysinen hävittäminen. Venäjä nähdään joko ikuisena vihollisena ja venäläiset parantumattomina, tai kehityskelpoisina mikäli nämä hylkäävät venäläisyyden, luopuvat ortodoksiuskosta ja alistavat Venäjän länsimaiden siirtomaaksi. Russofobisissa länsimaissa kuvataan myönteisesti vain niitä venäläisiä, jotka ovat omaksuneet länsimaisen russofobian.\nViroon ja muihin Baltian maihin on perustettu Naton kybersotakeskuksia. Internet ja tiedotusvälineet on militarisoitu. Viron suojelupoliisi (Kapo) on tunnettu aggressiivisesta Venäjä-vastaisuudestaan kuten myös Viron lehdistö. Kapon agitaattorit kävivät Suomessakin opastamassa YLE:n toimittajia siitä miten Venäjästä sopii kirjoittaa.\nEsimerkiksi Kapo sai karkotetuksi italialaisen toimittaja ja poliitikko Giulietto Chiesan hänen ”väärien” poliittisten mielipiteittensä vuoksi. Hän nimittäin hämmästeli oman maansa mediaa, joka melkein vuoden jankutti Venäjän kaapanneen Ukrainan, vaikka tosiasiassa Ukrainan kaappasi USA. Hän myös sanoi, että USA:n raivolla ei ole rajoja ja että se haluaa panna Venäjän polvilleen.\nVirossa on yli 100 000 ihmistä ilman minkään maan kansalaisuutta, eivätkä he voi äänestää Viron valtakunnallisissa vaaleissa, vaikka olisivat syntyneet Virossa ja tehneet siellä koko elämänsä työtä.\nMiksi Suomi jää jälkeen 3.10.2015 17:02\nLiittyykö Suomen jälkeen jääminen Virosta vaikkapa jääräpäisyydestä, riitelevistä puolueista , poliitikoista, päättämättömyydestä tai virkamiehistä valtion ministeriöissä. Resursseja ja osaamista ( onko sitä kuitenkaan ) meillä on vaikka muille jakaa, mutta omaa pesäämme emme saa toimimaan.\nvemppis 3.10.2015 11:07\nViron työnantajia ei rasita ay-liikkeiden liian suuri valta, eikä veronmaksajia hyvinvointivaltion ylläpitämisen taakka\nelintasopakolainen ilman volvoa 3.10.2015 11:07\nVirohan on ulkoistanut maanpuolustuksen Natolle. ja kehottaa Suomeakin liittymään Natoon, jotta sillä olisi velvoitus puolustaa Viroa. Kaikki työttömät raksamiehet lähetetään Suomeen, ihan kuten Suomi lähettää työttömät elintasopakolaisiksi Ruotsiin. Säästyyhän siinä valtion eli veronmaksajien rahoja.\nHeheh! 3.10.2015 10:18\nKannattaisi käydä vähän muuallakin kuin Tallinnan parhailla alueilla katsomassa, miten maassa menee. Vahva usko tulevaisuuteen on kaikkialla valheellista, koska vallalla oleva markkinatalousjärjestelmä tulee kaatumaan omaan mahdottomuuteensa. "Suomi" ei lähde nousuun eikä mistään tule muutenkaan yhtään mitään. Kepeät mullat vaan kaikille!\nViron illuusio 2.10.2015 19:58\nEnsinnäkin Viro on EUn tuensaaja, Suomi maksaja. Viron kehuttu yritysveromalli on osin meidän tuella kustannettu rahansiirtomalli EUn nettomaksajilta Viron yrityksille. Viron yritysten alhainen verokanta kustantaa yllättäen Viron EUlta saamien tukien verran eli 6 miljardia.\nTerveiset Virosta 2.10.2015 16:18\nKävin viime viikolla Virossa ryhmän mukana. Oppaamme kertoi, että digitaaliset uudistukset toimivat vain valtionhallinnossa ( äänestäminen). Kunnissa on omia järjestelmiä kuten Suomessakin eivätkä ne ole yhteensopivia valtion järjestelmän kanssa. Opas myös kertoi, että virolaiset kuluttavat nyt paljon. Panimme mekin merkille hienot uudet autot. Opas myös kertoi, että he ovat saaneet paljon EU-rahaa ja sitä on pantu mm. turhien risteysalueiden ja liikenneympyröiden rakentamiseen. Nyt kuulemma kohteet etsitään paremmin. Viro ei ole sama kuin Tallinna ja maaseudulla riittää kehittämistä.\nJebulisJuu 3.10.2015 10:54\nViro on Kiinan kaltainen talouskupla.\nViro on pieni maa joten helpompi hoitaa verkon toiminta.\nNATO jäsenyys on yhtä tyhjänkanssa jos Venäläiset suututtaa tosissaan ja päättävät tulla,\nei siihen tarvita kuin 30min ja ovat astelleet näppärästi rajalta rannikolle asti ja ihmettelevät "tässäkö tämä oli?"\nNATO:ssa me joutuisimme antamaan turvatakuut Virolle, miksi? Kertoo jotain siitä että NATO tiedostaa itsekkin\nettei se kykene sitä antamaan, kenties voisivat lopettaa sopimuksen saman tien kun Viro on valloitettu koska jos takuut eivät toimi niin miksi muukaan sopimuksen teksti olisi millään tapaa pätevä? Ja jos NATO tiedostaa että Viron puolustaminen on mahdotonta niin miten sitten he voisivat turvata meidän turvallisuuden?\nEi kannata ottaa yhdeltä mallia vaan pitää katsoa kuvaa laajemmin ja kerätä kaikki saatavilla oleva tieto ja miettiä niiden pohjalta ratkaisuja, mieluiten omia.


On The Go: Morning Glory; Kahvakuulaa ja Aamupalaa\nVoi, kuinka olisi niin tehnyt mieli aamulla vetäistä juoksulenkkarit jalkaan ja lähteä aamulenkille! Ilma on kuin tehty lenkkeilyyn. Sen sijaan kuitenkin maltoin vielä mieleni, ja tein pihassa yhdistelmätreenin TRX:llä ja kahvakuulalla. Hyvä treeni sekin :)\nTehokkaan kotikuulatreenin saa aikaan jo muutamalla liikkeellä. Hyviä perusliikkeitä ovat mm. etuheilautus, sumokyykky, hauiskääntö/pystypunnerrus/ojentaja- yhdistelmäliike, kyykky+soutu ja tuulimylly. Voit tehdä liikkeet kiertotreeninä esim. 15 toistoilla 3-5 kierrosta, tai gymbossin ajanottoa apuna käyttäen. Liikkukaa ulkona, nyt kun puitteet siihen ovat täydelliset!\nAamupuuro ja shotti terassilla. Heti aamusta on jo ihanan lämmin- nyt ei edes tuule. Tytär viltin alla istuessa tokaisikin, että ihan niin kuin viime kesänä Espanjassa :) Ehkä siihen on kuitenkin vielä matkaa, mutta lämmin päivä varmasti tulossa. Grillikauden avaus :)\nP.S Kannattaa pysyä kuulolla, huomenna tulossa huippu arvonta :)\nTunnisteet: Aamu, Aamupala, kahvakuula, Lifestyle, Puuro, Ruokavalio, Treeni


Kännykkä hotspotina | Matkapuhelinfoorumi - Suosituin matkapuhelinpalsta\nKeskustelu osiossa 'Matkapuhelimet', aloittaja ahjos, 8/8/14.\nOlen koittanut käyttää kännykkää wlan hotspottina tabletille (tabletissa huono wlan vastaanotto ja talon modeemi on kaukana->huono signaali). Jostain syystä kännykässä ei saa wlania ja wi-fi hotspotia päälle yhtäaikaa. Onko se bugi vai eikö Wlan-yksikkö vain pysty vastaanottamaan ja toimimaan linkkinä samaan aikaan? Saman olen huomannut PC:ssä. Netistä löytyy vain ohjeita miten langallisessa netissä olevan koneen saa jakamaan langattomasti nettiä eteenpäin, muttei langatonta nettiä langattomasti.\nLuurina SGS2, CM10.\nLuurina SGS2, CM10.Klikkaa laajentaaksesi...\nEi pysty toimimaan. Se on joko tai. Koska molemmat haluaa käyttää wlania. Tähä tulokseen itse olen tullut. voi olla että olen väärässäkin.\nWlan-toistin ei kai montaa kymppiä kustanna, jos tarve on kotikäyttöön.\nNo mikä järki olisi sellaisella laitteella, joka jakaa olemassa olevan wlanin toiselle wlanilla? Oletuksenahan siinä on se että jos wlan kuuluu toiselle laitteelle, niin se kuuluu toisellekkin?\nNoilla laajennetaan langattoman verkon kantamaa, vauhti siinä kyllä yleensä vähenee koko verkossa.\nNoilla laajennetaan langattoman verkon kantamaa, vauhti siinä kyllä yleensä vähenee koko verkossa.Klikkaa laajentaaksesi...\nNiin että jätetään känny puoliväliin kämppää.. b1mpo,\nTässähän koetetaan saada käytettyä esim. kaapelimodeemin nopeaa WLAN-yhteyttä sellaisessa kohdassa taloa johon tuon modeemin WLAN ei hyvin kanna.\nEihän tässä koeteta käyttää mitenkään kännykän 3G- tai 4G- yhteyttä ja jakaa sitä tabletille.\nMinulla on Applen Airport Express tuota varten kotona, ADSL-modeemi ja Airport Extreme on toisessa päässä taloa ja aina Extremen signaali ei riitä joka paikkaan, silloin tökätään tuo Express pistorasiaan keskelle taloa laajentamaan verkkoa. Tuota ei viitsi käyttää koko ajan koska koko verkon nopeus putoaa.\nVoisko vaikka wlan tukiaseman paikkaa vaihtaa?\nVoisko vaikka wlan tukiaseman paikkaa vaihtaa?Klikkaa laajentaaksesi...\nJos ei oo puhelimen töppeleitä kun yks niin tuo on helpompi että jakaa vaan wlania eteenpäin kuin alkaa vetää metritolkulla puhelinkaapelia. Tai jos motukasta lähtee tietokoneelle kaapeli yms yms. Ihan hyvä ratkaisu tollanen on.\nJos on sähkökaapelit hyvät niin onhan näitä töpseliadaptereita saatavilla. Sillä saisit yhteyden langalla suoraan modeemista koneelle tai paremmassa paikassa olevalle tukiasemalle.\nTalossa on tosiaan vain yksi pistoke josta netin saa, ja koska minun tabletissa on huono wlan vastaanotto(Asus transformer prime), niin sillä tulee olohuoneen sohvalla surffatessa ovet auki yksi palkki signaaliin. En osta erikseen wlan toistinta tässä rahatilanteessa. Kiitos vinkistä kuitenkin ps. matkoilla käytänkin puhelimen 3G nettiä wifin välityksellä tabletin nettinä. Youtubelle tai netflixille se nopeus ei kuitenkaan tunnu riittävän. Tosin androidversio Youtubesta on yksi huonoimpia appseja joita joudun käyttämään, ja olen vakuuttunut että se ei edes osaa käyttää kaikkea saatavilla olevaa kaistaa bufferoidakseen videota enempää kuin 30s etukäteen. Lisäksi se sulkee äänen jos kuuntelee youtubesta musaa ja pistää näytölukon päälle. Huhhuh menipä offtopiciksi juhtuo,\nTalossa on tosiaan vain yksi pistoke josta netin saa, ja koska minun tabletissa on huono wlan vastaanotto(Asus transformer prime), niin sillä tulee olohuoneen sohvalla surffatessa ovet auki yksi palkki signaaliin. En osta erikseen wlan toistinta tässä rahatilanteessa. Kiitos vinkistä kuitenkin ps. matkoilla käytänkin puhelimen 3G nettiä wifin välityksellä tabletin nettinä. Youtubelle tai netflixille se nopeus ei kuitenkaan tunnu riittävän. Tosin androidversio Youtubesta on yksi huonoimpia appseja joita joudun käyttämään, ja olen vakuuttunut että se ei edes osaa käyttää kaikkea saatavilla olevaa kaistaa bufferoidakseen videota enempää kuin 30s etukäteen. Lisäksi se sulkee äänen jos kuuntelee youtubesta musaa ja pistää näytölukon päälle. Huhhuh menipä offtopiciksi Klikkaa laajentaaksesi...\nKäytä epävirallisia youtubesoftia, mm. PVSTAR+, Freedi Youtube player. Ne osaa.\nAsensin PvVSTAR+. miten siinä pääsee takaisin videoon, joka jää soimaan taustalle kun videota katsoessa painaa back-nappia? Normaalissa youtubessa jää pikkuikkuna videosta juhtuo,


Suunnitteletko matkalle lähtöä? 4 tapaa hyödyntää luottokorttia | op.media\nKoronapandemian takia tehtyjen matkustusrajoitusten poistuessa lentoliikenne ja matkustaminen alkavat vilkastua hiljalleen. Tilanne saattaa kuitenkin muuttua nopeasti, jos tartuntojen määrä alkaa kasvaa. Luottokortti on yksi tapa vähentää matkaan kohdistuvia riskejä. Kokosimme ajankohtaiset vinkit luottokortin käyttöön.\nMikäli matkanjärjestäjä tai lentoyhtiö, jolta olet ostanut matkan, peruisi lennot muuttuneiden matkustusrajoitusten takia tai menisi konkurssiin, ota ensisijaisesti yhteyttä matkanjärjestäjään tai lentoyhtiöön korvauksen saamiseksi. Mikäli korvaus syystä tai toisesta jää näiltä tahoilta saamatta, asiakas voi hakea pankilta korvauksia, kun matka on maksettu luottokortilla eli kortin credit-ominaisuutta käyttäen. Sama pätee myös muihin ennakkoon ostettuihin palveluihin, joita toimittaja ei pysty tarjoamaan – näitä ovat esimerkiksi hotelli, mökki, tapahtumaliput tai vuokra-auto.\nMikäli matkan peruuttaminen tai peruuntuminen tulisi ajankohtaiseksi ja aiot hakea korvausta matkan kustannuksista, kannattaa ottaa aina ensin yhteyttä matkanjärjestäjään, lentoyhtiöön tai majoituksentarjoajaan. Mikäli matkanjärjestäjä ei vastaa aiheutuneista kustannuksista, mutta sinulla on OP-Visa Platinum -kortti, voit hyötyä sen sisältämän matkavakuutuksen peruuntumisturvasta.\nMyös OP-Visa Gold -kortti sisältää matkavakuutuksen, joka puolestaan kattaa matkan peruuntumisen ainoastaan ehdoissa mainituista syistä. Ehtojen mukaan matkan peruuntuminen, muuttaminen tai keskeytyminen ulkoministeriön matkustuskieltoalueille tai esimerkiksi peruuntuneiden tapahtumien vuoksi ei ole korvattava vahinko. Matkan aikana sattuvissa sairastumistapauksissa noudatetaan vakuutusehtoja normaalisti. Vakuutus kattaa esimerkiksi hoitokuluihin, peruuntumiseen ja matkan keskeytymiseen liittyviä kuluja, ja esimerkiksi matkan myöhästymisturva on voimassa.\nOP:n muissa korteissa eli OP-Visa Credit/Debit, OP-Visa Electron ja OP-Mastercard, ei ole erillisiä matkavakuutus- tai peruutusturvia.\nAinokaisen kortin kadotessa voi lomalla tulla mutkia matkaan. Jos toinen kortti vioittuu tai katoaa, on matkassa hyvä olla mukana kakkoskortti. Hyvä vaihtoehto on esimerkiksi OP-Mastercard.\nVinkit antoi OP:n korteista ja kuluttajarahoituksesta vastaava liiketoimintapäällikkö Teemu Korte.


Ahne SJK haluaa mukaan kultataistoon - HJK hukkaa energiaa kiukkuiluun\nAhne SJK haluaa mukaan kultataistoon – HJK hukkaa energiaa kiukkuiluun\n23.10.2016 klo 15:49\nEnsimmäinen puoliaika HJK:n ja SJK:n välillä päättyi maalittomana.\nHJK ja SJK jäivät maaleitta ensimmäisellä puoliajalla. JUSSI ESKOLA\nAvausjaksoa leimasi erityisesti isäntäjoukkueen hermostuneisuus. Alfredo Morelos ja Nikolai Alho keskittyivät pääosin protestoimaan erotuomari Ville Nevalaisen tuomioista, ja kapteeni Sebastian Sorsa joutui ojentamaan kollegoitaan pariin otteeseen.\nSJK haistoi tilanteen ja hallitsi ottelua. Sen paras paikka tuli kuitenkin Taye Taiwon harvinaisesta syöttöhassista. Lopulta tilanne päättyi Matej Hradeckyn laukaukseen, joka heilutti vierasjoukkueen harmiksi vain sivuverkkoa.\nOttelun panos painoi selvästi HJK-pelaajien takaraivossa. Koska Ahvenanmaalla paikallinen IFK Mariehamn on yhä tasatilanteessa Ilveksen kanssa, on Töölön ottelun voittajalla edelleen mahdollisuus kuitata samalla Veikkausliigan mestaruus.\nToinen puoliaika alkaa noin kello 16.00.\nJANNE PALOMÄKI, HELSINKI janne.palomaki@iltalehti.fi\nVeikkausliigan mestaruustaisto yhä auki - peräpään kamppailussa yllättävä käänneMestaruustaisto yhä täysin auki - IFK Mariehamn tuhlailee tilanteita


Varkausmäärät nousussa New Yorkissa – syypäänä houkuttelevat Apple-laitteet | Mobiili.fi\nMarkus Lehtiniitty | Julkaistu 14.1.2014, klo 00:03\nNew Yorkin poliisin (NYPD) mukaan viime vuonna neljännen asteen varkauksia tapahtui kaupungissa noin 45 000, missä oli kasvua noin 13 prosenttia edellisvuodesta.\nNew Yorkin varkauksista 8 645 tapauksessa eli 18 prosentissa varkauden kohteena oli Applen laite. Neljännen asteen varkauksiksi lasketaan tapaukset, joissa varastetun omaisuuden arvo on yli 1 000 dollaria tai se viedään suoraan fyysisesti laitteen haltijan käsistä tai hallusta, millä tavalla älypuhelin- ja tablettivarkaudet yleensä tapahtuvat.\nVarkauksien määrä on kääntynyt kasvuun samalla, kun Apple-laitteiden osuus tapauksissa on myös kasvanut voimakkaasti\nVuoteen 2010 asti neljännen asteen varkauksien määrä New Yorkissa laski, kunnes se kääntyi kiihtyvään kasvuun jälleen viime vuosina. Muiden pienempien syiden ohella Applen laitteet ovat olleet NYPD:n mukaan suurimpana syypäänä nousuun.\nMobiililaitteita varkaiden on helpointa napata joukkoliikennevälineissä, kuten junissa ja metrossa. Tämän vuoksi erityisesti juuri New Yorkissa varkausmäärä onkin kasvusuuntainen. Koko Yhdysvaltain laajuisesti varkausmäärä on laskenut 13 prosentilla kymmenessä vuodessa vuodesta 2002, kun Yhdysvalloissa kokonaislasku on vain yhden prosentin.\nOsittain Apple- ja mobiililaitevarkauksien myötä kohoavat varkausien määrät ovat rajussa ristiriidassa muihin rikoksiin verrattuna: kymmenessä vuodessa New Yorkissa murhien määrä on laskenut 43 prosenttia, murtojen 30 prosenttia ja autovarkauksien 72 prosenttia.\nApple on yrittänyt ehkäistä varkauksia ja avittaa puhelinten palautumista omistajilleen muun muassa Etsi iPhoneni -ominaisuuden avulla, jolla voi paikantaa laitteen sekä tyhjentää sen henkilökohtaisista tiedoista. iOS 7:ssä Apple lanseerasi myös uuden aktivointilukituksen, jonka myötä laitteen aktivointi vaatii Apple-tilin salasanan syöttämisen.\nFacebook Poke julkaistu Applen laitteille21.12.2012\n16.1.2014, klo 18:04\n”Apple-laitteet ovat niin houkuttelevia varkaille, että ne ovat syypäänä jopa varkauksien määrän kasvuun New Yorkissa, Yhdysvalloissa.”\nToimittajan ajattelua on tässä hiukan vaikea ymmärtää. Ei ole mitään erikoista on siinä, että varkauksien kasvu tietyn tavararyhmän osalta heijastuu varkauksien kokonaismäärään. Asiahan on aivan samoin kaikkien tavararyhmien kohdalla. Jutussa käytetyn tilastokuvaajan perusteella Applen tuotteiden osuus varkauksien kasvusta sitä paitsi selvästi pieneni viime vuonna. Hupsista!\nYleisemmin ottaen en voi olla ihmettelemättä, miten muuten aivan järkevät uutistoimittajatkin hukkaavat pallon siinä vaiheessa, kun aletaan puhua Applen tuotteista. Applen tuotteet lienevät esimerkiksi ainoita, joiden alttiutta joutua varkauden kohteeksi ihastellaan uutismediassa. Vai miltä kuulostaisi tällainen uutisotsikko:\nVarkausmäärät nousussa Tukholmassa – syypäänä houkuttelevat Volvo-autot\nApplen tuotteet ovat hyviä, mutta yleisesti ottaen kuitenkin vain suunnilleen samaa tasoa muiden valmistajien saman hintaluokan tuotteiden kanssa. Koska Apple-ilmiön syynä ei ole tuotteiden selvä paremmuus, niin jälleen kerran joutuu toteamaan Applen markkinointikoneiston olevan huipputasoa. Applelle ilmiönä lienee myös jonkinlainen psykologinen tilaus, jota Applen markkinointi osaa hyödyntää. Osa toimittajakunnastakin luultavasti vain kyynisesti lypsää tätä ilmiötä kirjoittamalla normaalijournalismista poikkeavia fanihenkisiä juttuja.\nLue seuraavaksi: Google teki 3,2 miljardin jättikaupat: ostaa älytermostaatista tunnetun Nestin


Kun radiomies sukelsi haastattelemaan sammakkomiestä | Elävä arkisto | yle.fi\nJulkaistu 11.04.2012 - 14:06 . Päivitetty 19.03.2015 - 08:45\nYleisradion ensimmäinen vedenalainen ohjelma lähetettiin vuonna 1938, kun radiotoimittaja Kaj Klinge laskeutui sukellusvene Vetehisen mukana syvyyksiin. Juttu tallennettiin aluksessa pikalevyille. Unto Miettinen teki vuonna 1951 Ruotsinsalmelta reportaasin, jossa sukelluspukuiset haastateltavat olivat puhelinyhteydessä ylhäällä odottavaan toimittajaan. Sukelluskypärässä oli mahdollista puhua, koska siihen pumpattiin letkulla ilmaa pinnalta. Samana vuonna toimittaja Usko Santavuori laskeutui itse sukeltajan varusteissa meren pohjaan tekemään selostusta uponneesta hylystä.\nRuotsinsalmen II meritaistelu käytiin Kotkan edustalla vuonna 1790. Siihen otti osaa arviolta noin 33 000 miestä ja yhteensä 265 Ruotsin ja Venäjän laivastojen alusta. Pohjoismaiden historian suurin meritaistelu, joka kesti vuorokauden, oli osa vuosina 1788-1790 käytyä "Kustaan sotaa". Ruotsi sai taistelussa murskavoiton, mutta sota kokonaisuudessaan päättyi ratkaisemattomana. Ruotsinsalmen fregattilöydöstä kertoo Raoul Johnssonin kirja "St. Nikolain myöhemmät vaiheet" (Sukeltaja-Kilta, 2011).\nSukellusreportaasien toteutus näissä ohjelmissa oli ainakin Suomen oloissa jotain aivan uutta, vaikka "vedenalaisia haastatteluja" oli toisin menetelmin tehty jo aiemminkin. Nyt haastattelija käytti ensi kertaa urheilusukeltajan varusteita, selkään kiinnitettyä paineilmapulloa ja pientä maskia. Haastateltava oli samanlaisissa ”sammakkomiehen” varusteissa. Molemmilla oli maskeissaan mikrofonit ja korvissa vedenpitävät kuulokkeet, joista johdot veivät pinnalla kelluvaan veneeseen. Veneessä äänet yhdistettiin ja nauhoitettiin. Yleisradion studioteknikot olivat rakentaneet laitteet varta vasten tähän tarkoitukseen.\nSyyskuussa 1960 kuullussa ohjelmassa "Ruotsinsalmen meritaistelu 170 vuotta sitten" Nordenstreng ja sukellusta harrastava toimittaja Erkki Koivusalo laskeutuvat ohjelmassa ankkuriköyttä pitkin fregatti St. Nikolain kannelle, jossa tehdään vedenalainen haastattelu ja selostetaan näkymiä.\nSotahistoriallisen seuran puheenjohtaja kenraalimajuri Niilo Sario valottaa ohjelmassa Ruotsinsalmen meritaistelun taustaa. Koivusalo käy läpi sodan yksityiskohtia, ja sukeltaja Karl Reijasto kertoo fregatin löytymisestä Kotkaan johtavan laivareitin alta.\nOheinen radiotaltio Ruotsinsalmelta on Kaarle Nordenstrengin 2-raitaiselle magnetofonille tekemä kotiäänite. Alkuperäinen ohjelmataltio on aikoinaan poistettu radioarkistosta.\nRunsasta viikkoa myöhemmin lähetetty "Räpylät ja vesikeuhko"-ohjelma oli kokonaisuudessaan omistettu urheilusukellukselle. Nordenstreng sukeltaa Hangossa diplomi-insinööri Ora Patoharjun kanssa 15 metrin syvyyteen ja selostaa vaihe vaiheelta sukellusta, omia tuntemuksiaan ja näkymiä meren syvyydestä.\nUrheilusukelluksesta, sukelluslaitteista, hylkyjen etsinnästä ja kadonneiden tavaroiden kalastuksesta kertovat lisäksi valokuvaaja Per-Olof Jansson, hammaslääkäri Anna-Liisa Patoharju, Jussi Peltonen ja Jarkko Vartiainen. Ohjelman lopussa selostaja hihkuu: ”Nyt tähän sammakoiden veljeskuntaan liittyy yksi Kalle lisää, sillä niin kovasti se tähän asiaan jälleen innostui!” Nordenstreng laati ohjelmistaan myös kuvitetut esittelyt Radiokuuntelija-lehteen.\nRuotsinsalmen hylyistä Nordenstreng teki seuraavana vuonna myös tv-ohjelman "Operaatio Ruotsinsalmi", josta on säilynyt vain työmateriaalia, sekin osittain mykkää. Sukeltajat kuvaavat laivan hylkyä veden alla, ja laivaan nostetaan tykkiä. Kamera käy Varissaaren museossa. Valtionarkeologi Nils Cleve puhuu hylkyjen merkityksestä, ja Kansallismuseon konservaattori Jorma Savola esittelee Ruotsinsalmesta nostettuja esineitä: pistoolin osia, nahka- ja rautapalasia, lyijyluoteja ja messinkisen kiikarin. Merilöydöksistä esitellään myös ruokailuvälineitä, pääkallo, miekkoja, solkia, rahoja ja pelinopat.\nRuotsi ja Venäjä ottivat yhteen Kotkan edustalla 1790\nKaarle Nordenstrengin sukellusohjelmien esittelyt Radiokuuntelijassa 1960 (yle.fi)\nKaj Klingen reportaasi sukellusveneestä vuonna 1938 (ruotsiksi) (svenska.yle.fi)\nRuotsinsalmen II meritaistelu (fi.wikipedia.org)\nHylkylöytöjen kartasto (hylyt.net)\nFregatti St. Nikolain hylkylöytö (nba.fi)\nSukeltajaliiton kotisivu (sukeltaja.fi)\nUrheilusukeltajien kotisivu (urheilusukeltajat.fi)\nKaarle Nordenstreng Kaarle Nordenstreng\nRuotsinsalmen meritaistelu 170 vuotta sitten\nRuotsinsalmen taistelu oli Pohjoismaiden suurin.\nPohjoismaiden suurin meritaistelu eli Ruotsinsalmen toinen meritaistelu käytiin Ruotsin ja Venäjän välillä vuonna 1790. Meritaistelun jäljet ovat yhä nähtävissä Kotkan edustalla.


Stories – Spices Chef\nArticle by: https://maakaista.fi/uutiset/yrittaejyys/item/1596-spices-chefin-tuotteissa-korostuvat-luonnonmukaiset-arvot\nSpices Chefin toimitusjohtaja Pramod Jayaprakash esitteli brändin tuotteita Riverian opetuskeittiöllä. Anna-Maria Hämäläinen\nKontiolahdelta käsin toimintaansa pyörittävä luomuelintarvikeyritys Spices Chefin brändiä ja tuotteita on hiottu tarkkaan ennen tuotteiden lanseeraamista. Kestävää kehitystä ja ympäristötietoisuutta edustavat arvot näkyvät kaikissa brändin tuotteissa. Vuonna 2014 perustetun yrityksen matkassa on myös hitusen tukea maaseuturahastosta.\nSpices Chef on luomuelintarvikkeisiin erikoistunut yritys tai pikemminkin brändi, jonka toiminnassa ovat avainasemassa kestävä kehitys ja ympäristötietoisuus, tuotannon jokaisessa vaiheessa. Visiona on kehittää ja löytää parempia tapoja tehdä yritystoimintaa. Brändin arvot: luomu, biodynaaminen, reilu kauppa, vegaaninen, allergiavapaa, lähiruoka ja avainlippu näkyvät kautta brändin tuoteperheen. – Tuotteemme ovat arvomme, Spices Chefin toimitusjohtaja Pramod Jayaprakash toteaa.\nSpices Chef ei myy pelkästään mausteita, vaikka brändin nimestä voisi niin päätellä. Brändin tuotevalikoimaan kuuluvat mausteiden lisäksi uudenlaiset maustesekoitukset, yrtit, yrttiteet ja hedelmäsoseet. Valikoimaan kuuluu myös gluteenittomia tuotteita. Brändin herkulliset luomusoseet käyvät sellaisenaan syötäviksi tai käytettäviksi vaikkapa tuoreen hedelmän sijaan ruoanlaitossa. – Suosituin tuotteemme on Luomu Alphonso mangosose, Spices Chef-tiimistä kerrotaan. Jatkossa tuoteperheeseen liitetään mahdollisesti myös ruoanlaittovälineitä ja muita ruokaan liittyviä tuotteita.\nLuomu Alphonso mangosose on Spices Chefin suosituin tuote.\nTällä hetkellä kuluttaja-asiakkaat voivat tilata yrityksen tuotteita verkkokaupasta tai suoraan yritykseltä. Tuotteita on myynnissä myös myymäläauto Makuvankkurissa sekä Joensuun lähi- ja luomuruokapiirissä.\n–Yhtenä ongelmana on ollut saada tuotteemme asiakkaiden saataville. Meillä oli äskettäin onnistunut tapaaminen Joensuun Prisman kanssa ja olemme innoissamme saadessamme tuotteet sinne pian myyntiin, toimitusjohtaja Pramod Jayaprakash kertoo. – Tavoitteena on saada tuotteet myyntiin tulevan kevään ja kesän aikana myös muihin Pohjois-Karjalaisiin marketteihin. Syksyllä käydään neuvotteluja myös muualle päin Suomea, Spices Chefin toimitusjohtaja kertoo.\nJatkossa Spices Chefin tiimi keskittyy verkkomarkkinointiin. Verkkomarkkinointi tulee olemaan ensimmäinen askel kohti yrityksen kansainvälistymistä.\nSpices Chefin liikeidean kehittämiseen, optimointiin ja testaamisen eri prosesseihin vierähti lähes kolme vuotta. Yrityksen taipaleella on ollut mukana merkittäviä taustatahoja, kuten Joensuun Tiedepuisto ja Aalto-yliopisto.\nSpices Chef pääsi alkutaipaleellaan mukaan Joensuun Tiedepuiston yrityshautomoon. Elintarvikealan yrityksen mukaanpääsyä voi pitää harvinaisena tapauksena, sillä yleensä hautomossa on ollut yrityksiä teknologian alalta. Spices Chef pääsi myös osaksi Aalto yliopiston monitieteellistä pakkausprojekti ”Pack-agea”. Pack-age opiskelijoista muodostettu ryhmä ”team Spices Chef” kävi läpi yrityksen liikeidean haasteita ja mahdollisuuksia ja loi brändille kauniit maustepakkaukset, joiden kuviointi vaihtelee mausteen ominaisuuksien mukaan.\nVuoden 2018 marraskuussa yritys avasi pienen tehtaan Kontiolahdelle. Kone- ja laitehankintoihin Spices Chef Oy sai 35 prosentin yritystuen Pohjois-Karjalan ELY-keskukselta. Spices Chefin kolmihenkinen tiimi jalostaa ja pakkaa tuotteet Kontiolahdella ja lähettää ne sitten eteenpäin maailmalle. Työmäärän lisääntyessä tiimiin kaivataan uutta vahvuutta. Uusia työntekijöitä haetaan muun muassa Business Joensuun kanssa yhteistyöllä tehdyllä rekrytointivideolla. – Tarvitsisimme erityisesti sisäisen pakkaussuunnittelijan, joka tulisi osaksi tiimiä. On tärkeää, että suunnittelija ymmärtää yrityksen vision ja saa sen näkymään myös ulospäin, Spices Chef tiimiläiset kertovat.


Tanska 7-8.8 - Ylikerroin.com\nTänään on 21.05.2018, 06:00.\nViesti Kirjoittaja BetMaker » 07.08.2004, 00:05\nPakko kokeilla. Sen verran uskomatonta oli FCK:n räpiköiminen Goricaa vastaan viikolla.\nViborg 29% 4.10 Centrebet 1.52%\nViesti Kirjoittaja BetMaker » 07.08.2004, 23:29\nViborg hoiti homman 0-2 takaa-ajoasemastakin kotiin 8)\nHuomiseksi yksi peli.\nEsbjerg 47% 2.25 Bet365 1.42%\nEsbjerg pääsi intertoto-peleistään keskittymään omaan kotoiseen liigaan, ja on mielestäni jopa ihan kelpo ehdokas viemään pytyn tänä kautena. Varsinkin kun FCK ryssii saumansa heti alkukaudesta. Vastustaja Midtjyllandilla on huhujen mukaan Tanskan tämän hetken kuumin hyökkääjä riveissään (Mohammed Baron? tai jotain), jonka pelikunnosta ei olla täysin varmoja. Esbjerg on perustasoltaan kuitenkin sen verran tasokkaampi, että sen pitäisi pelin hoitaa miltei kerran kahdesta.


Painonhallinta Viis:2 VLCD Dieetti – Kevytkauppa.fi\nOlet päättänyt pudottaa painoa, mutta VLCD-dieetti kuulostaa liian rankalta? viis:2-dieetillä paastopäiviä seuraavat aina päivät, joina saa syödä hieman enemmän, joskin edelleen terveellisesti ja kevyesti.\nviis:2 on jaksottainen painonhallintaohjelma, jossa viikottainen ruokavalio koostuu viidestä Xtra VLCD Ruoka -päivästä sekä kahdesta Xtra VLCD Paasto -päivästä. Paastopäivät eivät saa olla peräkkäisiä. Ohjelman avulla opetellaan elämäntapaa, jossa yhdistyvät terveellinen ruokavalio, säännöllinen liikunta sekä henkinen tasapaino. xtravaganza viis:2 -ohjelman tavoitteena on painonpudotus ja kokonaisvaltainen hyvinvointi.\nOhjelman tavoitteena on selkeä ja hallittu painonpudotus. Tähän päästään varmistamalla säännöllinen asiantuntijoiden laatima ruokavalio paitsi viikon kahtena paastopäivänä myös viitenä ruokapäivänä.\nTäydellinen vaihtoehto painonhallintaan\nviis:2 sopii hyvin myös kurinpalautukseksi esimerkiksi viikonloppuna tai lomamatkalla repsahtaneen ruokailun jälkeen - paastopäivän jälkeen on taas helpompi pitää annoskoot kurissa ja ateriasisältö terveellisempänä.\nKysy ohjeita viis:2-dieettiin asiantuntijaltamme.


Insinööri salo 15.08.2017 15.08.2017 vuoteen suomalainen seksi chat siskolta pillua\ntutustumaan tästä! Seksi mikkeli muumi, isot rinnat kuvia rakel liekin panokoulu Ilmainen. Thai hieronta varkaus hyvä pillu Teini pimppi laukeaa nuori tyttö video lähikuva naisen vitussa teini puhuu rivoja Naapurin tädin kuuma thaihieronta. Nuolla, pillua, old Keskustelu - Miten nuollaan pillua parhaiten? Ilmoita lapsipornosta, aloita uusi keskustelu, haluttaisiin eka kertaa kokeilla ryhmäseksin saloja, vaimille toinen mies, niitähän kyllä löytyy, mutta ei yhtän täysjärkistä. Harvoin provosoidun näin, siksi viestistäkin tuli sekava.\nSuomalainen seksi chat siskolta pillua - Nainen etsii\nIlmoitusmedia, helsinki 09, ota yhteyttä, missä te osaavat, pystyvät miehet olette, kun ei tunnu löytyvän mistän? Olen tänän kaunis, seksikäs,28/169/56, nainen, naisellinen, joka tietä mitä mies haluaa Olen. Porukka panee isomunainen pani miniän pillua pikkupojille tarinoita. Anoppi latexi suomi alaston hieroja antaa pillua suomiporno filmnet pornohub. Seksitreffit mikkeli suomi24 chat / Nakut naiset Kyrvän imeminen maksullisia naisia / Nakut naiset Girls in helsinki seksiä kuopiossa / Date linjen Tantra massage in Helsinki with Nina 20 /measuring Other than members 30 /measuring notice! Kuuntele naista ja reagoi hänen nautintoonsa!\nT suomalainen amatöripornovideo alastonsuomi. Treffit, suomalainen, suosittu senssi- ja deittipalsta! Seksi siskon kanssa seksi oulu 915, sarita porno escort in helsinki, alaston selfie alastonkuvat kurvikkaat erotiset tarinat tukiainen alaston nainen masturboi orgasmin kotona tehty. Ilmainen seksitreffi suomitissit, kotirouvat seksi intiimihierontaa 565, spermat peppuun amatöri alastonkuvat, mistä panoseuraa katsastuskonttori kuopio. Seksi on Suomen suurin aikuisviihdesivusto ja interatiivinen. M karina Search, free sex videos. Seks videoita ilmaista pornoa erikoisen isot nännit kovana hevosen kulli pillu lihava naine turku pia ilmainen panotuupi lespoporno.\n0 ajatuksia “Suomalainen seksi chat siskolta pillua”


Mainos- ja viestintätoimistot – Luovan toimiston liiketoiminnan kannattavuuden varmistaminen ensiarvoisen tärkeää — Askele\nToimialaratkaisut / Viestintä- ja mainostoimistot\nLuovan toimiston liiketoiminnan kannattavuuden varmistaminen ensiarvoisen tärkeää\nAsiakkuuksien ja projektien johtaminen luovassa toimistossa on monesti erittäin haastavaa. Asiakasyrityksille tehdään pieni ja suuria projekteja, projekteihin ostetaan alihankintaa ja tuntikirjausten tekeminen koetaan usein hankalaksi. Tällaisessa ympäristössä sovitut pelisäännöt, CRM- ja tuntikirjausohjelmistojen käyttö ja luotettava johdon raportointi nousevat arvoonsa.\nProjektipäälliköillä on tärkeä rooli ja he toimivatkin kuin pienet yritykset, ison yrityksen sisällä. Visuaalisilla ja selainkäyttöisillä ohjelmistoilla asiakas- ja projektiportfolion reaaliaikainen seuranta on helppoa. Ajantasaisen tiedon avulla asiakasjohdossa voidaan tukea projektin läpivientiä suunnitelman mukaisesti sekä kehittää tarjouslaskentaa toteumatiedon pohjalta.\nAskeleen konsultit ovat 13 vuoden aikana auttaneet jopa sataa luovan alan toimistoa kehittämään myynti- ja projektiseurannan arkirutiineja sekä antaneet motivoivia koulutuksia tuhansille työntekijöille tuntikirjausten tekemisen tärkeydestä.\n" Olemme suoraan sanottuna helvetin tyytyväisiä! "\nKuubi Oy | Referenssivideo\nMiten siis käytännössä autamme kohti parempia tuloksia?\nHallitus- ja johtoryhmätason mittareiden ja raportoinnin kehittäminen –> Asiakas- ja projektikatteen seurannan varmistaminen\nTarjouskannan seurannan ja myyntikate-ennusteiden kehittäminen –> Liiketoiminnan ennustettavuuden parantaminen\nHenkilöstön asiakas- ja sisäisten työtuntien seurannan kehittäminen –> Tuottavuuden parantaminen ja hävikin poistaminen\nProjektipäällikköiden roolin ja vastuiden kirkastaminen –> Arjen asiakas- ja projektiseurannan laadun varmistaminen\nAsiakas- ja projektikannattavuuden raportoinnin kehittäminen –> Projektikatteen raportointi oikea-aikaisesti, oikeille henkilöille\nProjektien perustamisen / lähtötietojen ja resursoinnin kehittäminen –> Projektiseurannan ja budjetin seurannan tarkentuminen\nMyyntilaskutuksen sekä projektiraportoinnin automatisointi –> Hallinnon työajan vapauttaminen manuaalisesta työstä entistä laadukkaampaan projekti- ja talousraportoitiin\nJärjestelmäkoulutukset –> Projektihallinnan ja tuntikirjausohjelmistojen parempi käyttöosaaminen\nKatso tästä referenssivideo Mainostoimisto Kuubin kokemuksista kehitysprojektissamme!\nPitkä kokemuksemme kasvuyritysten liiketoiminnan kehityksestä on luonut erinomaiset valmiudet tuottaa lisäarvoa asiantuntijayrityksille. Toimiala- ja ohjelmistotuntemuksemme auttaa rakentamaan motivoivat toimintamallit prosessien automatisointiin, mittaamiseen sekä arjen raportointiin. Lopputuloksena kehitystyöllä on sujuva arki, luotettava raportointi sekä hallinnollisen työn korkea automaatio.\nJohdon selkeästi kommunikoimat tavoitteet ja oikein rakennetut toimintamallit tuovat sujuvuutta arkeen. Esimiehet hyötyvät laadukkaasta ja oikea-aikaisesta tiedosta johtamistyössään.\nAskeleen avulla räätälöimme Visma Severasta meille toteutuksen, jollaista samanlaista ei varmasti ole kellään toisella.\nMeillä on nyt luotettava näkymä yritys-, asiakas-, projekti- ja aina henkilöstötasolle. Mukanaan Askele toi myös muutosjohtajuutta, mikä oli mahtava lisäarvo!\nOlemme suoraan sanottuna helvetin tyytyväisiä yhteistyöhön!\nHallituksen puheenjohtaja, Kuubi Oy


Löylyä – Oisko tulta? | Lily\n28.6.2015 oisko tulta\nKatson tulta saunan tulipesässä. Ne ovat eri saunoissa yllättävän erilaisia. Vaikka elementtinä tuli onkin sama. Olen tähän mennessä kesää kiertänyt jo viidellä eri mökillä, nähnyt erilaisia saunoja ja tulipesiä ja ehtinyt neuvotella monta kertaa, ketkä kaikki saunovat yhdessä perheet vai naiset ja miehet erikseen vai miten. Olen pohtinut mm. sitä, voivatko 10- vuotiaat tyttö ja poika saunoa yhdessä. Päädyimme tytön äidin kanssa ehdottamaan, että saunominen tapahtuisi uikkareissa, koska uimahallien pukuhuoneissakin koululaiset ovat eri pukuhuoneissa ja näkevät toisiaan uikkareissa, ei nakuna. (Vaikeita nämä rajat, mikä on milloinkin kenellekin hyväksi).\nYstäväni vietti uuden miesystävänsä kanssa juhannusta miehen vanhempien mökillä. Ja kun he menivät saunaan, miehen isäkin tuli mukaan. Tälle perheelle oli tavallista saunoa yhdessä alasti, ystäväni ei sen sijaan ollut tottunut yhteissaunoihin, mutta suostui olemaan epämukavassa tilanteessa, koska poiskaan ei saunasta päässyt. Mikäköhän siinä olisi ollut parasta: Sanoa ääneen, ai teillä on tällainen tapa saunoa yhdessä? Minulle tämä on vähän vierasta. Tai siis paljon vierasta ja lähden nyt pukuhuoneeseen. Sen sijaan ystäväni leikki, että ei tässä mitään ja kärsi kiemurassa istuen.\nMinäkään en olisi tykännyt ensi kättelyssä saunoa alasti appiukkoni kanssa. Olisi se tuntunut vieraalta. Kunnes siihen olisi ehkä tottunut.\nJokaisella on omat rajansa. Omia että toisten rajoja olisi hyvä kunnioittaa. Ja tietenkin haastaa niitä samalla. Olisinko valmis joustamaan omista rajoitteistani? Yrittämään vaikka maistaa ruokaa, josta en pidä tai tarjoamaan halausta haisevalle sukulaiselle?\nOma kommervinkkinsä tosiaan näinä kesävierailujen aikoina on se, ketä voi halata ja ketä ei. Joidenkin kanssa kohtaamiset ovat jännittävää arpapeliä tervehtimisen suhteen. Kaikenlaista sitä saakin ihminen jännittää.\nMutta minä olen nyt täällä saunassa ja katson tulta. Ja rukoilen, että tulta olisi vielä tämän blogiyhteisön loppumisen jälkeenkin. Rakkauden roihua ja uskon tulta. Ja onhan sitä. Olen varma siitä. Eihän se tuli ole meistä lähtöisin. Myötätunto on yksi eniten minulle tulta antavista elementeistä. Sitä toivon meille kaikille. Ja kiitän kaikesta myötätunnosta, jota olen saanut vastaanottaa ja jota olen saanut jakaa eteenpäin.\nBtw. Lapsuuden perheestäni kukaan ei koskaan lukenut yhden yhtä blogiani. En siis tiedä mitä he ajattelevat ajatuksistani tai asioista, joita minulle on tapahtunut. Siksipä siksi luulen, että tulen toistamaan samaa levyä ja kirjoittamaan ja puhumaan kohtaamisen merkityksestä ja rohkeudesta ja ohikatsomisen tyhjyydestä ja toisen näkemisestä ja hyväksymisestä ja myötätunnon voimasta. Näitä tulen toistamaan niin kauan kuin elän. Toistolla on sitkeä sitkeä voimansa.\nAvainsanat: erilaiset tulipesät, saunominen, toiston voima\nKiitos kesäisestä pervosaunajutusta. Lisää tätä.


Neljä syytä, miksi rakastut aina vääriin miehiin\nJUURI NYTUS-blogi: Nämä kolme asiaa saavat Torvaldsin käämit palamaan: ”Ärsyttää ihan vietävästi”\nJUURI NYTKyllönen paukutteli munasarjoilla, muttei osunut maaliin - kaksi lammasta ja yksi leijona\ntiistai 05.04.2016 klo 12:24 (muokattu 26.09.2017 klo 16:58 )\nAina käy niin, että rakastut, mutta mokoma julmuri vain särkee sydämesi. Syy voi olla lähempänä kuin uskot.\nKäden viivoista voit tulkita mitä rakkauselämässäsi mahdollisesti tulee tapahtumaan, tai että millainen rakastaja sinä olet.\nOmat ajatusmallisi voivat tiedostamatta saada sinut valitsemaan aina väärin. Pohdi, voisiko syy epäonnistuneisiin suhteisiisi löytyä jostakin näistä.\n1. Hellit ajatusta jostain, minkä toivoisit olevan totta\nTarkastelet ihastustasi ruusunpunaisten lasien läpi. Et halua nähdä hänessä muita kuin haluamiasi piirteitä. Erityisen helppoa siihen on sortua, jos ihailee toista vain etäältä eikä tunne häntä kunnolla. Jos toisen kanssa eläisi arkea, hänestä paljastuisi myös vikoja.\n2. Et tiedosta rakastavasi draamaa\nToiset jäävät koukkuun saalistamiseen. Se voi tuntua niin päihdyttävältä, että yksipuolisen rakkauden tuottama tuska tuntuu houkuttelevammalta kuin parisuhteen vaatimat uhraukset. Itse fantasiasta tulee tärkeämpi kuin sen täyttymisestä.\nRakkautta täynnä olevan suhteen huipentumista seuraa väkisinkin arki ja suhteen tasaantuminen. Hohto häviää ja arki astuu kuvaan. Juuri tuota käännettä saalistamista janoava ei halua kokea. Hän haluaa suurta draamaa ja suuria tunteita välttääkseen ajoittaisen tylsyyden, joka parisuhteessa ajan myötä väistämättä luuraa.\n3. Läheisyys pelottaa sinua\nJotkut välttelevät todellista rakkautta suojellakseen itseään. He vetäytyvät, että eivät tulisi satutuksi. Todellisen rakkauden vältteleminen ja sen etsiminen sieltä, mistä sitä ei ole luvassa antaa mahdollisuuden olla rakastunut ilman riskiä. Vääränlaiseen ihmiseen rakastunut tyydyttää yhteenkuuluvuuden tarvettaan ja samalla suojelee herkästi haavoittuvia tunteitaan. Jumittuminen ihmiseen, jolta ei saa vastakaikua mahdollistaa sen, että ihminen saa elämäänsä intohimoa ja kiihkoa ilman todellista sitoutumista.\n4. Jumitat menneisyydessä\nRakkauden pelon juuret juontavat usein menneisyyteen. Taustalla voi olla tuskallisia kokemuksia ja pettymyksiä sekä seksuaalista tai emotionaalista hyväksikäyttöä. Se voi jopa olla ihmisen synnynnäisen herkkyyden sivutuote.\nUskalla rakastua siihen oikeaan\nMikä hyvänsä näistä neljästä tekijästä voi houkutella yksipuoliseen rakkauteen. Sellaiseen ei kuitenkaan kannatta tuhlata aikaansa ja elämäänsä. Jos todella haluaa parisuhteen, se edellyttää kahta ihmistä, joilla on yhtäaikaisesti samanlaiset tunteet.\nSatutetuksi tulemisen pelosta huolimatta kannattaa ottaa riski ja antaa mahdollisuus todelliselle rakkaudelle. Ei ole parempaa kuin se, että rinnalla on ihminen, jonka kanssa voi jakaa elämänsä, johon voi turvautua, joka vastaa tunteisiin ja on halukas antamaan vastarakkautta.\nJuttu on julkaistu ensimmäisen kerran 5.4.2016 otsikolla Neljä syytä, miksi naiset rakastuvat aina vääriin miehiin.\nKunnon talvi tulee viimein etelään! 5 ajanvietevinkkiä sisätiloihin - eikä yksikään ole Netflix\nTotuus tulee someen - täydelliset kulissit ovat so last season\nPinnalla - 15:45\nJo oli aikakin! Matt Damon pyysi viimein anteeksi ahdistelukommenttejaan\nPinnalla - 12:08\nKasvojooga voi todellakin karistaa ikää kasvoilta - etenkin nämä liikkeet tehoavat\nJaksaa, jaksaa! Näin noudatat uudenvuodenlupaustasi ja pidät kiinni kunto-ohjelmastasi\nHyvä olo - 16.01. 19:48\nEih! Suosikkikomedia uhataan lopettaa suosionsa huipulla\nPinnalla - 16.01. 13:55\nDita Von Teese, 45, ei aio lopettaa burleskiuraansa vielä - haluaa olla esimerkki muille naisille\nPinnalla - 16.01. 11:11\nOpettele sanomaan EI, oikeasti - 3 vinkkiä\nPinnalla - 16.01. 7:00\nVain 5 prosenttia nappiotoksia ensiyrityksellä - kysely selvitti, montako selfietä nainen ottaa kerralla\nPinnalla - 15.01. 21:40\n+30-vuotiaat naiset kertovat: Tätä kaipaan eniten parikymppisenä olosta\nTosielämää - 15.01. 18:36\nKasvattaa lapsistaan feministejä ja 3 muuta syytä ihastua Kanadan pääministeriin Justin Trudeauhun\nPinnalla - 15.01. 11:49\nLukijat kertovat oman hääpukunsa tarinan: ”Samoin kuin aviomies, puku löytyi ensimmäisellä yrityksellä”\nPinnalla - 15.01. 7:00\nHittisana ”selfcare” on muutakin kuin manikyyrejä ja vaahtokylpyjä - ota oppia Oprahista!\nHyvä olo - 14.01. 18:00\nLisää henkeäsalpaavia balettikuvia! Näiden innoittamana sinäkin tanssit pian rannalla\nPinnalla - 14.01. 7:52\nPestaisitko sinäkin personal trainerin? Ulla-Maija teki niin: ”En jaksaisi, ellen treenaisi”\nHyvä olo - 13.01. 18:00


Haaveena hyvä kuva: SeriMeri\nKävin joulunalla Helsingin Vanhalla joulumyyjäisissä (tiedän, on tosi ikävää palata talveen näin kesällä, mutta tämä oli välttämätöntä jutun kannalta =D). Myyjäisissä oli monia ihania käsin tehtyjä tuotteita myytävänä. Ostettavaa olisi ollut vaikka kuinka paljon. Yksi myyntipiste oli kuitenkin ylitse muiden, SeriMeri! Kun näin heidän tuotteet, se oli rakkautta ensi silmäyksellä =).\nTämä koirakuosi sulatti sydämmeni saman tien! Entä sitte merelliset kuosit, aivan ihania! Kännykkäkukkaro on niin iso, että sinne menee hyvin nykyiset älypuhelimet, omani on Samsung Galaxy III. Lisäksi kukkarossa on etutasku, jonne mahtuu hyvin luottokortit tai rahaa ja lenkki, josta sen saa roikkumaan vaikka kaulasta. Erittäin käytännöllinen pussukka.\nToinen pussukka piti ostaa kameralle, tänne sujahtaa kakkoskamerani Canon PowerShot SX260 HS juuri sopivasti. Kuosin nimi on kaunis Kompassiruusu!\nOstohetkellä oli vaikea tehdä päätöksiä, että minkä pussukoista ostaisin ja niinpä jouduin palaamaan myyjäisiin viellä uudelleen. Vaivaamaan jäi mm. tämä pikkukukkaro, joka sopii vaikka avaimenperäksi. Lisäksi halusin lisää koirakuosia, penaaleita ei ole koskaan liikaa =D.\nSeriMerin tuotteet ovat 100%:sesti luonnonmateriaalia. Tuotteissa on myös kierrätettyjä materiaaleja, esim. farkkua, koruja kirppiksiltä ja omista tuotteista jääneitä ompelupaloja. Ihanaa ja ekologista toimintaa, sanon minä!\nTalven aikana tein vielä lisätilauksen SeriMerin nettikaupan kautta. Nämä ihanat tiskiliinat ovat Bambua ja koristavat veneemme vesihanaa. Ja siis eivät pelkästään korista, vaan ovat oikein ihanat siinä mihin ne ovat tarkoitettu. En pystynyt päättämään, kumpi kuosi olisi kivempi, joten ostin molemmat. Tiskiliinakin saa olla mielestäni kaunis.\nTässä merellisiä kuoseja.\nOlin tuskaillut veneellä aina kaiken maailman latureiden kanssa. Juttelimme messuilla valmistajan kanssa, ja tadaa, SeriMerin mallistostoa löytyy myös reissupussi, ja onneksi merellisillä kuoseilla! Juuri sopivan kokoinen mm. latureille. Pussissa voi toki säilyttää mitä vaan ja siitäkin löytyy lenkki, josta pussin voi laittaa vaikka roikkumaan jonnekin.\nSeriMerin toimintaan kuuluu myös purjehdukseen liittyviä palveluita, johon yrityksen nimikin antaa vihjeen. Voit käydä tutustumassa SeriMerin toimintaan ja nettikauppaan tästä. Sivuilta löydät monia muita ihania kuoseja ja lisää tuotteita. Minule ilouutinen oli, että SeriMeri on avannut Fiskarssiin uuden oman työhuoneen, jonka yhteydessä on oma pieni putiikki. Fiskarssiin ei ole meiltä pitkä matka ja lisäksi se on aivan upea ympäristö. Fiskarsista olen postannut jo aiemmin, pääset lukemaan tästä.\nItse olen ollut näihin tuotteisiin enemmän kuin tyytyväinen ja siksi voinkin suositella niitä lämpimästi myös muille.\nTunnisteet: Fiskars, SeriMeri\nVellamo 05 kesäkuuta, 2013 13:23\nOnpas kivoja kuoseja. Tykkään muuten tuosta johtopussi-ideasta! Pitääpä itsekin hommata joku säkki noille latureille yms, mitä kuskaa veneelle ja takaisin.\nKatinka 05 kesäkuuta, 2013 18:07\nMinä tykästyin näihin heti ja tosiaan talvella tein vielä lisätilauksenkin =)\nAnsku 05 kesäkuuta, 2013 13:53\nIhania kuoseja! :) Meinasin jo marimekon myymälästä ostaa parit pussukat ja kännykkä sai jo omansa, mutta kuosit ei tällä kertaa oikein iskeneet meikäläiseen, vaan nämä kelpaisivat vaikka kaikki! :D\nKatinka 05 kesäkuuta, 2013 18:09\nMinustakin ovat ihania. Tilausta vaan tekemään nettikauppaan tai vierailulle Fiskarssin. Itse haluisin kanss piipahtaa tuolla Fiskarssin puodissa =)\nNonna 06 kesäkuuta, 2013 13:09\nTämä onkin ihan uusi ja mielenkiintoinen tuttavuus!\nKatinka 06 kesäkuuta, 2013 16:01\nEikö vain. Itse ihastuin näihin tuotteisiin heti =).


Inov-8 All Terrain Gaiter | Säärystimet | Madventures\nKovaan polkujuoksumenoon, erityisesti syksylle ja talvelle sopivat kevyet ja vedenpitävät säärystimet.\nKäyvät mihin tahansa kenkiin mukana tulevien kumisten O-renkaiden ansiosta, mutta sopivat erityisen hyvin ARCTICCLAW 300-, ARCTICTALON 275-, X-TALON 212-, TRAILTALON 275-, TRAILTALON 250-, ROCLITE 305- ja ROCLITE 305 GTX -kenkiin, joissa on valmiit kiinnityspisteet All Terrain Gaitereille.\nMateriaali: polyesteri, polyamidi\nTuotteen koko pakattuna tai myyntipakkauksen koko on arviolta 150 x 150 x 40 mm.\nSini L. 24.6.2021\nTilasin uuden parin, sillä vuoden ajan kovassa käytössä olleista edeltäjistä katosi yksi kiinnityskoukku metsään. Olen käyttänyt näitä vain kolmenlaisissa Inovin kengissä, joissa on paikat koukuille, joten kumilenkkikiinnityksestä ei ole kokemusta. Olen käyttänyt loppuun yhdet Salomonin nilkkaimetkin ja niihin verrattuna nämä ovat mukavammat ja huomaamattomammat. Eivätkä tartu kiinni esim. juuriin ja oksiin, joten ei samanlaista kompastumisvaaraa kuin kengän ali viritettävissä malleissa. Helpot pukea, hieman työläämmät riisua, vaikka sironilkkainen olenkin. Ainoastaan pakkassäillä voisivat olla lämpimämmät.\nTommi A. 8.4.2020\nToistaiseksi toiminut hyvin. Inovin kengissä pysyy hyvin paikallaan ja pitää lumen ja roskat pois kengistä.\nAnna-Stiina V. 27.11.2019\nS-koko todella tiukka. Kiinnitys hankalaa, ”helma” täytyy viritellä kumilenkein, muuten kääriytyy rullalle nilkkaan.\nMarcus S. 21.2.2019\nToimii. Estää lumen pääsyä kenkiin. Testattu Salomon Speedcross kengillä.\nHyvä gaiter keväästä syksyyn. Syvään lumihankeen turhan "kevyt" malli.\nMilja E. 17.1.2019\nInovin kenkien kanssa loistavat, muihin kenkiin kuminauhan kanssa viriteltynä eivät istu tiiviisti ihan joka lenkkariin.\nMarkku K. 6.9.2018\nHeikot. Repeytyivät jo lyhyen käytön jälkeen.\nMarko L. 20.7.2018\nOstin tuotteen polkujuoksuun. Estää hiekan, mudan yms. menemisen kenkiin ja samalla. Toiminut niin kuin pitääkin. Kevyt, huomaamaton ja suht helppo laittaa jalkoihin. Kestävyydestä en osaa vielä sanoa mitään kuin vasta muutan pitkän lenkin näillä heittänyt. Mutta tyytyväinen olen!\nTero n. 30.6.2018\nSuunnistaessä välillä kenkä menee täyteen kaikenlaista roskaa. Tämä vähentää sitä, ja on muuten täysin huomaamaton.\nYhden kiinnityskoukun ympärille ilmestyi reikä jo toisella lenkillä, vaikuttaa heppoiselta teolta. Sinänsä tarkoituksessaan kuitenkin toimivat, roskat pysyy poissa kengistä ja gaiter pysyy paikoillaan. Sopi hyvin lenkkien kanssa salomonin maastojuoksukenkiin.


Mun ehdoton sosekeittolemppari, yksinkertainen ja ah niin hyvää!\n(vettä kattilaan ja kasvikset kiehumaan, voi laittaa kasvisliemikuution jos haluaa)\nviimeinen ja tärkein silaus: sekaan valkosipulituorejuustoa niin että sulaa\nahhh kokeile! <3\noliko tarpeeksi ahh:eja :D\n26.10.2015 at 07:49\nRetkeilijän bataattikeitto Kotiliedestä on yks mun suosikeista.\nSopassa on currya ja inkivääriä, jotka tekee ihanan maun ja tuoksun. Smetanaa riittää yksikin purkki, persiljaa en ole itse kokeillut laittaa.\nValmiit protskujuomat pitää kyllä mielestäni hyvin nälkää! Monissa taitaa olla pari-kolmesataa kaloria per purnukka. Hyviäkin ovat!\nPaksut pillit on muuten ihan ehdottomia itse tehdyn smoothien juomiseen! Omani olen ostanut Tigerista, saa myös isoimmista marketeista! Normaalilla pillillä ei meinaa saada imetyksi vaikka olisi täysissä sielun ja ruumiin voimissa!\n26.10.2015 at 10:45\nMinä laitan smoothien sekaan chia-siemeniä, kun yritän ujuttaa proteiinia liikkuvaisen ja pieniruokaisen lapsen iltapalaan. Suosittelen!\nNyt vain vinkki, josta ei ole omaa kokemusta. Nimittäin ENERGIAGEELIT. Niitä saa kuulemma ihan Prismoista. Ja ottaa niistä sellaisen, joka ei ole piristävä vaan juuri energiaa antava. Ne nimittäin on pieniä määriä ja niillä voinee paikata yhden ruoan, (ainakin yksi kollega käyttää niitä ulkomaan päiväreissuilla, kun ei ehdi syömään kokousten välissä). Voisikohan toimia hätäapuna, jos muu ei mene alas?\n26.10.2015 at 14:38\nOooooo! Kuulostaa ihan sairaan hyvältä, mulla ei vaan tunnu menevän alas mikään, mutta ois pakko saada jostain energiaa. Vau, toi kuulostaa niiii-iiin hyvältä, googlaan lisää – kiitti!\n26.10.2015 at 14:49\nItsetehdyt vihannessosekeitot on parhaita. Ja niihinhän voi laittaa mitä tahansa. Ja tärkeetä on lisätä niihin rasvaa. Voita, smetanaa, juustoa yms. Sä tarviit nyt energiaa ja koska syöminen on hankalaa, sun ei tarvii syödä niin paljoa, kun ruoka on täyttä tavaraa.\nMä olen onnellisesti unohtanutkin jo kaikki nuo ongelmat, mulla siis leukojen siirto tehtiin tuossa muutama vuosi sitten. Palasi tosta sun viestistä mieleen kyyneleiden maku. Siis kun peilin kanssa söin teelusikalla. Pieniä annoksia, joista osa valui pitkin leukaa rinnuksille. Väkisin nielemistä, kyyneleet valuen. Ja ruuan jälkeen suihkuun.\nMulla ei ollut niinkään kipuja, mutta se avuttomuus ja vaivalloisuus turhautti ja ärrrsytti.\nTsemppiä! Eka viikko on pahin.\n27.10.2015 at 19:26\nIhan huippuhyvää on alunperin Chocochilistä bongaamani sitruunainen kukkakaalikeitto! Tässä on resepti siihen http://chocochili.net/2013/07/sitruunainen-kukkakaalikeitto/ Ite oon laittanut valkoisten papujen sijaan kikherneitä, mutta sillä tuskin on väliä että mitä laittaa, kun mössöksi menee kuitenkin. Mut toi on siis NIIIIIIIN maukasta!! Pikaista paranemista sulle, toivottavasti ruokahalu (ja ruokailukyky!) pian palaa!


Tunnistatko kuvien varkaita? Törkeiden ryöstöjen aalto piinaa Oulua – poliisilla epäilys syystä: ”Huumevelkoja tai muuta vastaavaa”\n14.10.2018 klo 13:05\nKuudesta rikoksesta epäillään alkutietojen mukaan yhteensä kolmea ihmistä.\nAinakin kuvissa näkyviä henkilöitä epäillään törkeistä ryöstöistä. poliisi\nOulussa on tapahtunut tällä viikolla peräti kuusi ryöstöä. Ryöstön kohteina on ollut neljä eri kauppaa, R-Kioski ja apteekki. Poliisin mukaan kolmessa tapauksessa ryöstöt on tehty uhkaamalla teräaseella, kolmessa astalolla. Jokaisessa ryöstössä epäilty tai epäillyt ovat saaneet haltuunsa käteistä rahaa.\n– Onhan näitä paljon Oulussa tänä vuonna ollut, komisario Jan Sormunen Oulun poliisilaitoksesta sanoo.\nValvontakameran kuvissa näkyvien epäiltyjen vaatetuksen perusteella tekijöitä on Sormusen mukaan yhteensä kolme: yhtä yksittäistä tekijää sekä kahta henkilöä, jotka ovat tehneet epäillyn rikoksen yhdessä.\nKyseessä on kuitenkin vasta alustava tieto.\n– Epäillään, että samoja tekijöitä on samoissa jutuissa, Sormunen sanoo.\n– Kun niitä kuvia katsoo, niin kuka tahansa voi nähdä, ketkä tekijät ovat samannäköisissä vaatteissa.\nOsassa tapauksista on saatu havaintoja, että tekijät ovat lähteneet paikalta autolla, osassa jalkaisin, mutta auto on voinut toki olla kauempana.\nSormusen mukaan tällaisten rikosten tekemisen syy voi liittyä huumeisiin.\n– Todennäköisesti siinä saattaa olla huumevelkoja tai muuta vastaavaa ja akuutti rahantarve. Joko pitää huumevelkojen maksamiseksi tai muuten saada rahaa. Tämä se on monesti yleinen syy, että ollaan päihdekierteessä sekä -ongelmissa ja velkaannutaan. Jostain joudutaan sitten sitä rahaa tekemään, Sormunen sanoo.\nKaikkia epäiltyjä epäillään törkeästä ryöstöstä.\nKaikki Oulussa tapahtuneisiin ryöstöihin liittyvät havainnot tai vihjeet pyydetään joko sähköpostiin vakivalta.oulu@poliisi.fi tai vihjepuhelimeen numeroon 0295 416 194.\nKatso alta kuvat epäillyistä.\nTuiran kaupunginosassa osoitteessa Merikoskenkatu 11 sijaitseva apteekki ryöstettiin astalolla uhaten 8.10. kello 17:11. poliisi\nHöyhtyän R-Kioski ryöstettiin teräaseella uhaten 8.10. kello 19:05. poliisi\nKnuutilan kaupunginosassa osoitteessa Maasälväntie 2 sijatiseva kauppaliike ryöstettiin teräaseella uhaten 13.10. kello 12:15. poliisi\nKarjasillan kaupunginosassa osoitteessa Tuulimyllynkatu 17 sijaitseva vähittäiskauppaliike ryöstettiin teräaseella uhaten 13.10. kello 20:55. poliisi\nAlppilan kaupunginosassa osoitteessa Tukkimiehentie 1 sijaitseva kauppaliike ryöstettiin astalolla uhaten 13.10. kello 22:43. poliisi\nKoskelan kaupunginosassa osoitteessa Tullimiehentie 2 sijaitseva vähittäiskauppaliike ryöstettiin astalolla uhaten 14.10. kello 10. poliisi


Puurakentamista on lisättävä! · Elsi\nPuurakentamista on lisättävä!\nMetsä on aina tarjonnut suomalaisille toimeentuloa ja turvaa, ravintoa ruumiille ja sielulle. Olemme osanneet hyödyntää tätä luonnonvaraamme monipuolisesti ja vastuullisesti.\nMetsän arvokasta antia on rakennusmateriaali vailla vertaa. Puusta voitaisiin rakentaa nykyistä paljon enemmänkin, samalla työllistäen ja puurakentamisen jaloa taitoa ylläpitäen ja kehittäen. EU:ssa puun osuus kaikesta rakentamisesta on tällä hetkellä vain neljä prosenttia. Lisäämisen varaa on siis reilusti. Puurakentamista onkin alettava vauhdittamaan toden teolla koko mantereella.\nPuurakentamisen hyödyt ovat kiistattomat, sillä puun käyttö alentaa rakentamisen hiilijalanjälkeä, sillä puun sitoma hiili säilyy rakenteissa ja kalusteissa pitkään ja vaikuttaa koko rakennusalan ympäristövaikutuksiin. Rakentaminen ja rakennukset vastaavat tällä hetkellä Suomessa noin kolmasosaa kaikista ihmisen aiheuttamista kasvihuonekaasupäästöistä.\nEuroopan komissio julkaisi joulukuussa ns. Green dealin, eli vihreän kehityksen ohjelman. Käytännössä kyseessä on tiukka listaus lukuisista toimista, joihin ilmastonmuutoksen torjumiseksi aiotaan EU:ssa ryhtyä.\nKunnianhimoisessa ilmasto-ohjelmassa biotalous ja puurakentaminen ovat kuitenkin jääneet melkein huomiotta. On käsittämätöntä, että ohjelmassa biotalous kuitataan vain kahdella virkkeellä, eikä puurakentamisesta mainita sanaakaan todistetuista ilmastohyödyistä huolimatta.\nNoin tärkeän asian sivuuttamista ei voi katsoa läpi sormien, joten jätin komissiolle kirjallisen kysymyksen asiasta. Aiemmin biotalouden ja puurakentamisen ilmastohyödyt on tunnustettu mm. komission v. 2018 julkaisemassa energia- ja ilmastovisiossa sekä biotalousstrategiassa, mikä tekee tapauksesta vieläkin kummallisemman.\nVaadin kirjallisessa kysymyksessä myös koko EU:n kattavaa puurakentamisohjelmaa. Puupohjaiset ratkaisut ja tuotteet tarjoavat eväitä ilmastomuutoksen taklaamiseen ja siirtymiseen fossiilitaloudesta biotalouteen. Puurakentamiselle ja biotalouden ratkaisuille on saatava niille kuuluva arvo, kun kaikki ilmastoa parantavat keinot on otettava käyttöön.\nLuottamus puurakentamiseen syntyy vain tekojen ja esimerkkien kautta. Kainuussa ollaan oltu edelläkävijoitä mm. Kuhmon uudehkon ja mittavan Tuupalan puukoulun myötä, joka herätti kiinnostusta niin kotimaassa kuin ulkomailla. Joensuussa valmistui hiljan 14-kerroksinen puukerrostalo, lajissaan maailman korkein, koska betonivälikerroksia rakennuksessa ei ole.\nTarvitsemme lisää näitä puurakentamisen potentiaalin osoittavia näyteikkunoita. Ja mikä parasta, ilmasto kiittää.\nKirjoitus julkaistu Kainuun Sanomissa 31.1.2020\nPrevEdellinenElsin viikkokirje 31.1.2020\nSeuraava24.2.2020 Elsi KuopiossaNext


Isä olet minulle rakas – Suomalainen.com\nKirjoittajat Elina Virva\nAvainsanat täytettävä kirja\nShort Code 7722101\nHarrastekirjat Kirjat Muut harrasteet Pelikirjat, leikkikirjat, keräilykirjat ja vapaa-ajan kirjat Täytettävät muistojen kirjat Tietokirjat\nSolmio, parranajokone, bokserit - vai kuitenkin yhteiset muistot ja iso kiitos? Tämän kirjan avulla kerrot isällesi, kuinka tärkeä hän sinulle on. Ajatuksella täytetty kirja sopii erinomaisesti isänpäivälahjaksi. Kirjan hauskat kysymykset saavat sinut ja isäsi elämään uudestaan vaikka parhaat, koskettavimmat ja iloisimmat yhteiset muistonne: Lapsena ajattelin, että isä _______________. Tätä lomareissua en unohda koskaan: ________________. Arvostan sinussa sitä, että _________________.\nKirjaan voi tekstin lisäksi liittää kuvia, ja sen täyttäminen on yhtä antoisaa kuin saaminenkin.


Rakennusapulainen kattolumitöihin | Oikotie Työpaikat\nHaluatko päästä töihin näköalapaikalle?\nHaemme asiakkaallemme Joensuuhun RAKENNUSAPULAISIA kattolumitöihin.\nTyötehtävä: Työt alkavat keikkaluonteisesti säätilanne huomioiden. Työtehtävänäsi on toimia kattolumitöissä työryhmässä. Lumenpudotuskohteet ovat usein suurien liikekiinteistöjen tai vastaavien toimitilojen tasakattoja. Lunta pudotetaan erilaisten käsilumityövälineiden avulla.\nHyvää fyysistä kuntoa ja asennetta


Soini kuuntelee Brysselin varoitusta Suomelle: "Sääntöjä on noudatettava" - Kotimaa - Uutiset - MTV.fi\nJulkaistu 13.05.2015 12:05\nPerussuomalaisten puheenjohtaja Timo Soinin mukaan EU-komission varoitus Suomelle huonosta taloudenpidosta on asiallinen huomautus.\nSoini katsoo, että varoitus kertoo edellisten hallitusten huonosta työstä. Hän sanoo lähtevänsä siitä, että sääntöjä on noudatettava. Soinin mukaan korjauksia on tehtävä, eivätkä luvut tulleet yllätyksenä.Hän sanoo, että Suomen on huolehdittava ensin omista asioistaan ja sen jälkeen voi huomauttaa muita.\nSoini ei ole aiemmin yleensä antanut kovin paljon painoarvoa EU:n vaatimuksille.- Jos ensin myyt metsät ja sitten myyt pellot niin lopuksi joudut myymään mökinkin ihan ilman Brysseliäkin, vastaa Soini asiasta kysyttäessä.Soini saapui hallitusneuvottelujen pitopaikalle valtioneuvoston juhlahuoneistoon Smolnaan pari tuntia kokoomuksen ja keskustan puheenjohtajien jälkeen.\n- Minä johdan puoluetta, uskokaa tai älkää, niin se vaatii muutakin kuin Smolnassa istumista, Soini letkautti toimittajille.\nOtaniemessä aloitettiin poraaminen – tavoitteena kahden kilometrin syvyinen reikä


Bitcoin kaivos-luokat, Bitcoin 3 verkon vahvistukset\n2013, vastaavia sivustoja on piipahti korvata. Jollei suuri märä ostaa ja myydä pörssissä, se on korkea herkkyys uutisia. Org, sähköposti ja foorumi tilit käyttä Satoshi Nakamoto, tai omistus ja osa aikaisintaan louhitaan Bitcoin Millions. Siellä ovat edeltäjiä Bitcoin Millions : Adam Takaisin on Hashcash, keksitty vuonna 1997, ja sen jälkeen Wei Dai: n b-rahaa, Nick Szabo on vähän-kultaa ja Hal Finney on Uudelleenkäytettäviä Todiste Työtä. Miten voin ostaa Bitcoin Millions? Tietenkin, hyviä ja huonoja puolia ja riskejä, joita sovelletaan kaikkiin tavallaan uhkapeli ja vedonlyönti pyrkimyksiä ovat voimassa myös tällä.\nVaikka se jos olisin sijoittanut bitcoin-5 vuotta sitten ei itsessän mitän tukema tahansa hallituksen tai keskuspankki, Bitcoin Millions voi vaihtaa perinteisiin valuuttoihin; itse asiassa, sen kurssi suhteessa dollariin houkuttelee potentiaalisille sijoittajille ja kauppiaille kiinnostunut valuutta soittaa. Julkinen avain (verrattavissa bank account number) toimii-osoite, joka on julkaistu maailman ja johon toiset voivat lähettä. Koko maailma korkean taajuuden kauppiaat on syntynyt noin Bitcoin Millions. Joulukuussa 2013, Techcrunch julkaisi haastattelun tutkija Skye Grey, joka väitti, tekstuaalinen analyysi julkaistiin kirjoituksia osoittaa yhteys Satoshi ja bit-kultaa luoja Nick Szabo. Fl Mitä Todisteita Tarvitaan Tunnistaa Satoshi? Kun useita ihmisiä on tunnistettu todennäköisesti ehdokkaita on Satoshi, koska luoja on tunnettu maailman Bitcoin Millions, kukaan ei ole vahvistettu todellinen Satoshi, ja haku on mennyt. Online-liiketoiminnan voi helposti hyväksyä Bitcoin Millions vain lisämällä maksu vaihtoehto muille se tarjoaa, kuten luottokortit, PayPal, jne.\nTarkasteltaessa 2009 yksin, 32,489 lohkojen louhittu; sitten-palkkion märä 50 BTC per lohko, koko voitto vuonna 2009 oli 1,624,500 BTC, joka tänän hinnat on yli 900 miljoonaa dollaria. Katsoo, että kyseessä on raaka pudotuspeli. Tästä seuraa, että ideoita esitetän valkoisessa kirjassa salaperäinen Satoshi Nakamoto, jonka todellinen henkilöllisyys on vielä tarkistettava. 9, 2009: Lohko 1 on louhittu, ja kaivos alkaa tosissaan.\negreenjobs.eu / 2018 / Bitcoin kaivos-luokat


Viimeksi luotua sisältöä käyttäjältä Unto | Jatkoajan keskustelupalsta\nViimeksi luotua sisältöä käyttäjältä Unto\nOma havainto on, ettei Be A Prossa ole koskaan ollut palkkakattoa. Jos en ole ihan väärässä niin RFA systeemikin on jotenkin pielessä, koska BAP:ssa näkee enemmän nuorten pelaajien vaihtavan joukkuetta kuin GM:ssä. Oma veikkaus on, että palkkakatto ja RFA systeemi on otettu pois päältä BAP:ssa...\nTuntuu kieltämättä hieman toistolta kuunnella kolmantena vuotena vieläkin noita rookie-juttuja.\nItsellä meni tuo sama homma myös aivan oikein eli Owen Tippet oli vastassa ja hänet piti päihittää. Tippet teki 1+1 ja minä 0+0 ja -3. Media oli kuitenkin sitä mieltä että minä vein kisan 100-0 ja sain haasteesta pisteet kotiin. Edit: Lisätään vähän lisää hauskuutta. Ensimmäinen kausi takana...\nSama homma on ollut joka vuosi Be a Prossa eli varattuja pelaajia ei varata uudestaan, jos rostereissa on merkattu varaus ko. prospektille. Onhan se epäloogista, mutta itse mieluummin otan tuon vaihtoehdon. YouTubessa tuli vastaan video, missä Ovechkin pelasi 2020-2021 kaudella Panthersissa 5+...\nOsaako kukaan vahvistaa väitettä, ettei Be a Prossa voisi tippua AHLään? Ärsyttää että on luotu pelimuotoon syvyyttä, mutta samalla poistettu sitä.\nBe a Pro:n pelaaminen on hauskaa. Joukkuekaverit tekevät parempia päätöksiä kuin ennen ja muutenkin tykkään miltä peli tuntuu. Mutta. Tämä homma on aivan perseestä. Oon nyt päivän jauhanut 20 minuutin erillä ja pelannut kaikki pelit. 28 peliä takana ja 26 pistettä, mutta silti olen 3...\nKävin ekaa kertaa world of chellissä pyörähtämässä ja nyt mulla on yhtäkkiä tuoreet rosterit vaikkei tuolla active rosters -näkymässä näy vielä mitään. Ainakin prospecteilla on oikeat varaukset ja esim. Hall Buffalossa. En ymmärrä ihan, mutta en valita\nIlmeisesti saadaan päivitys Linkki: https://twitter.com/TheClapperton/status/1316936464568123399?s=19 Jes!\nOnkos kellään tietoa tuleeko huomenna rosteripäivitystä? Yleensä menee pari tuntia rostereita viilatessa ennen kuin pääsee pelaamaan, mutta jos nykyisissä kokoonpanoissa ei ole edes draftatut pelaajat omissa joukkueissaan niin ouch. Harmittaa edes aloittaa mitään offline moodia.\nNyt kun on muutamia videoita tullut uudesta Be a Prosta YouTubeen niin päälimmäisenä huolenaiheena on tuon helppous ja hyökkäävän ja puolustavan tekoälyn epätasapaino. Eräässä videossa kaveri pelasi maalivahdilla, 5 minuutin erillä ja peli päättyi 12-4 voittoon eli ei voi ainakaan...\nVoiko tuossa kuitenkin aloittaa pelaamalla pari kautta Kanadan junnuliigassa vai onko sekin mahis otettu pois eli pakko aloittaa käytännössä 2020 draftista ja olla heti 20-21 kaudella NHL:ssä?\nKiitos insidestä. Kaiken tämän pettymyksen keskellä kysyn kuitenkin; aiemmin be a prossa pelaajan ikään ei ole voinut vaikuttaa jos aloittaa draftista tai suoraan änäristä, jolloin ikä on aina 20. Muistatko/katsoitko voiko euroopassa aloittaa 18 vuotiaana? Täytyy sanoa että odotin että ne...\nOotko tosissas? Onko lähdettä tähän? Voi jeesus EA...Ehdin jo innostua tästä.\nVastailen tuohon spoilerissa. Ei kannata avata, jos ei ole pelannut chaptereita läpi.\nNyt on kaikki chapterit pelattu läpi. Huikea peli ei voi muuta sanoa.


Nettikasinoiden avautuminen aiheutti kultarynnistyksen Yhdysvalloissa | Sijoituskohteet.fi\nYhdysvaltojen avautuva rahapelimarkkina kiinnostaa\nNetissä tapahtuvan uhkapelaamisen vaiheittainen laillistaminen Yhdysvalloissa on saanut suuret, jo pidempään Euroopassa toimineet operaattorit ja rahapelialasta kiinnostuneet sijoittajat suuntamaan katseet rapakon taakse.\nNew Jerseyn osavaltio päätti toukokuussa 2018 netissä tapahtuvan rahapelaamisen laillistamisesta ja sääntelystä. Tämän päätöksen jälkeen jokainen Yhdysvaltojen osavaltio on saanut itse päättää osavaltion tasolla uhkapelien laillisuudesta. Villeimpien arvioiden mukaan lähes jokainen osavaltio tuleekin laillistamaan netissä tapahtuvan uhkapelaamisen jollain tasolla. Ainoastaan hyvin vanhoillinen ja ilman mitään uhkapelimuotoa säilynyt Utah on laskettu varmaksi laillistamisen vastustajaksi. Utah onkin toinen kahdesta osavaltiosta jossa ei ole päästy pelaamaan edes jenkkilässä hyvin yleistä ja suosittua osavaltiokohtaista Lottoa.\nYhdysvaltojen rahapelaamisen historiaa\nEn paneudu tässä tarkemmin kaukaiseen historiaan, mutta ymmärtääkseen paremmin uhkapelaamisen nykytilannetta Yhdysvalloissa on hyvä tietää lähihistorian tapahtumia.\nUhkapelaamista on ollut Yhdysvalloissakin eri muodoissa jo ensimmäisten siirtolaisten saapuessa maahan. Työläiskansan keskuudessa oli varsin suosittua lyödä vetoa hevoskisoista joissa rikkaiden omistajien eliittihevoset kisasivat paremmuudestaan. Nykyisinkin super-suositut Lotot ja niiden eri variaatiot ilmestyivät nopeasti kansan saataville.\n1800- luvulla uhkapelaaminen vietiin seuraavalle asteelle kun sitä ennen hämyisissä kapakoissa ja tavernoissa pelatut noppa- ja korttipelit vietiin suuriin kasinokomplekseihin. Uhkapelaamisen laillisuudesta on käyty jo pari vuosisataa kädenvääntöä. Kasinot ja kasinomogulit seuraavat tietenkin uhkapelilakeja joiden myötä maahan on syntynyt legendaarisia kasinokeskittymiä. Tunnetuimpia uhkapelikaupunkeja ovat olleet San Francisco, New Orleans ja nykyisin valta-asemaa pitävät Las Vegas sekä itä-rannikon Atlantic City.\nNettikasinot ovat olleet aina Yhdysvaltojenkin kansalaisten saatavilla. Tosin laittomasti. FBI on saanut tehdä täyttä päivää tyhjentäessään internetistä laittomia, rahapelejä tarjoavia sivustoja. Suurin osa laittomista pelintarjoajista on operoinnut Costa Ricasta joka on tehnyt työstä haasteellista. Työ on kuitenkin nyt loppumassa sillä osavaltio kerrallaan myös nettikasino-pelaaminen avautuu ja yhdysvaltojen kansalaisetkin pääsevät nauttimaan turvallisista ja valvotuista nettikasinoista.\nUrheiluvedonlyönnin uusi tuleminen\nOlette saattaneet nähdä Hollywood-leffoissa kuinka vedonlyönti hoidetaan puhelimitse soittamalla ”bookielle”. Tämä kaikki on ollut Yhdysvalloissa tähän saakka täyttä todellisuutta. Vuonna 1993 läpi puskettu laki esti maanlaajuisesti urheiluvedonlyönnin (psl. Nevada ja muutama muu erikoislupa) ja näin markkinat jäivät rikollisjärjestöjen haltuun.\nVedonlyönnin saralla alkoi kuitenkin tapahtua kummia 2010- luvun alussa. Yhdysvaltoihin oli saapunut täysin uudenlainen, netissä pelattava konsepti jota vuonna -93 säädetty laki ei pystynyt estämään. Daily Fantasy Sports (DFS). Uuden pelimuodon laillisuus perustui sen taitoaspektiin. Sitä ei voinut Yhdysvaltojen lain mukaan rinnastaa onnenpeleihin. DFS: n vaikutus nykyiseen urheiluvedonlyönnin laillistamiseen on ollut valtava.\nMiljoonia käyttäjiä kerännyt DFS-operaattori Draftkings tarjoaa tätä nykyä myös urheiluvedonlyöntiä asiakkailleen. Täydellinen esimerkki tarkkaan suunnitellusta, onnistuneesta liiketoimintamallista jossa luotettiin tulevaan reguloituun vedonlyöntimarkkinaan. DFS oli jo tuottoisa bisnes yhtiölle, mutta koko liiketoiminnan päätarkoitus oli kerätä valmis asiakastietokanta avautuville vedonlyöntimarkkinoille. Tällä hetkellä Draftkings on jättiläinen jenkkimarkkinoilla ja etumatka muihin on suuri.\nYhdysvaltojen online-uhkapelien kultarynnistys on alkanut. Mihin piensijoittajan kannattaa kiinnittää huomiota ja mitä instrumentteja sijoittamiseen on tarjolla?\nYhtiöt joiden tähtäimessä Yhdysvaltojen uhkapelimarkkinat\nEurooppalaiset nettikasino- ja vedonlyöntioperaattorit ovat jo lähteneet valloittamaan USA: n markkinoita. Euroopassa kupla on puhjennut. Eri maiden asettamat reguloinnit syövät pahasti katetta. Etujoukoissa Yhdysvaltoihin ovat marssimassa suuret, pörssiinkin listatut peliyhtiöt kuten Betsson Group, Kindred Group (ent. Unibet), LeoVegas, Bet365 ja William Hill.\nKiinnostava sijoitusmahdollisuus avautuu myös nk. affiliate-yhtiöiden saralle. Moni Eurooppalainen alalla toimiva listattu yhtiö on ilmoittanut tulevaisuuden tähtäimekseen Yhdysvallat. En ala tarkemmin erittelemään tähän mitä affiliate-markkinointi tarkoittaa, mutta käytännössä yhtiöillä on useita alan sivustoja joilla markkinoidaan netissä toimivia rahapeliyhtiöitä. Seurantaan kannattaa ottaa ainakin: Catena Media, Better Collective ja Raketech.\nEmme anna varsinaisesti sijoitusvinkkejä, mutta ainakin yllämainittuihin yhtiöihin sijoittamalla pääset osaksi ”Gold Rushia”.


otteluselostus PUB 2 - MökÄ | ToPo Juniorit ry\nKylmää kyytiä Hämeenlinnassa PUB 2 - MökÄ 26.10.2018\nTiivis ottelutahti vei Äijät seuravaksi jo tutuksi tulleen perinteen mukaisesti Hämeenlinnaan PUB 2:n vieraaksi. Perjantai-illan pelimatka suoritettiin Ökän kyyditsemänä liukkaan talvisissa olosuhteissa. Koko 6 Äijän vahvuinen rosteri saatiin mahtumaan talvirenkailla varustettuun perheautoon Anan saadessa istua tavaratilan puolella varaistuimessa.\nSeminaarin salille saavuttiin sopivasti noin 30 minuuttia ennen pelin alkua. Kamojen pikainen vaihto ja lyhyt lämmittely saatiin suoritetuksi ennen aloitusviisikon karsintaa ja pelin alkua.\nAloitusviisikko: Karru, Jukka, Calle, Pekka ja Ökä\n1. jaksolla oli heti nähtävissä pelin tuleva kulku. 10 pelaajan vahvuinen kotijoukkue vyörytti hyökkäyksiä liukuhihnalta juoksemalla vauhdilla kenttää päästä päähän. MökÄn voimia säästääkseen kippari oli määrännyt Äijät paikkapuolustukseen tarkoituksena sumputtaa korinalusta vastustajan eliminoimiseksi. PUBin 3 onnistunutta ottelun 14:sta kolkista osoitti, että vastustajalla oli olemassa myös todellinen heittouhka. Hyvään pelivireeseen päässyt kipparimme skoorasi omalta lempipaikaltaan, n. 4-5 metrin etäisyydeltä korista, kaksi onnistunutta kakkosta. Erä PUBille 23-11.\n2. jaksolla PUB:n vauhti vain kiihtyi MökÄn pyrkiessä säästelemään voimia myös ottelun loppupuoliskolle. Calle piti hienolla heittopelillään lähes yksinään Äijät pystyssä tehden erässä peräti 16 pinnaa, joista kaksi kaaren takaa! Vastustajalle puolestaan erässä peräti 7 kolkkia. Erä kotijoukkueelle 35-18. Hyvään tarpeeseen tullut puoliaika 20 tehokkaan peliminuutin jälkeen helpotti tulostaulun näyttäessä tilannetta 58-29 vastustajille. Erä PUB:lle 35-18.\n3. jaksolla Äijistä pääsivät lähes kaikki pisteiden makuun tehtyjen 16 pinnan jakautuessa varsin tasan viiden pelaajan kesken. Erä PUBille 38-16 ja koko peli ennen viimeistä erää hämeenlinnalaisille murskaavasti 96-45.\n4. jakson 10 viimeistä pinnaa teki hyvän iltapuhteen tehnyt Calle. 4:s erä PUB:lle 24-14. Yksi MökÄn lähihistorian suurin tappio kirjattiin lopulta kotijoukkueelle lukemin 120-59.\nTappion tuskaa helpottamaan ja ennen kotimatkalle lähtöä mentiin paikalliseen pizzeriaan pizzalle ja huurteisille. Pisteiden laskun jälkeen paluu Ökän kipparoimana turvallisesti takaisin Munkkaan.\nHuomioita pelistä: Kipparin 350:s peli ja 28:s kausi MökÄssä / Rökäletappio / 6 Äijää taisteli loppuun asti\nP(pisteet) / V(virheet) / T(tekut): Karru 4/2, Jukka 6/-, Ana -/-, Calle 31/-, Pekka 9/-, Ökä 9/3


Kuinka paljon veroa osingoistani vähennetään? - Help Center\nKoti Help Center Kaupankäynti ja sijoittaminen Kuinka paljon veroa osingoistani vähennetään?\nKuinka paljon veroa osingoistani vähennetään?\nOsingot ovat joissain tapauksissa ja joillain lainkäyttöalueilla verollista tuloa. eToron pidättämä veroprosentti riippuu eri tekijöistä ja on tapauskohtainen.\nYhdysvaltalaisista osakkeista ja ETF:istä maksetut osingot\nYhdysvaltalaisten yritysten maksamien käteisosinkojen ennakonpidätysprosentti on yleensä 30 %. Jos maksetaan ECI:ä (effectively connected income), veroprosentti on 37 %.\nMuista kuin yhdysvaltalaisista osakkeista ja ETF:istä maksetut osingot\nEnnakonpidätysprosentti riippuu lähdemaan laeista.\nOsakkeen lähdemaan määrittäminen verotustarkoituksissa on mutkikasta, koska säännöt vaihtelevat maasta toiseen. Se voi olla maa, jossa osinkoa maksava yritys sijaitsee tai jossa sen varsinainen johto ja hallinto sijaitsee. Jos yrityksen katsotaan olevan verovelvollinen useassa maassa, soveltuvat verosopimukset määrittävät, millä maalla on oikeus periä veroja. eToro hankkii nämä tiedot luotettavasta tietokannasta ja vähentää päivittäin asianmukaisen ennakonpidätysprosentin kustakin maksetusta osingosta.\nAlla luetellaan tyypilliset veroprosentit lähdemaan mukaan. On tärkeä huomata, että nämä arvot ovat viitteellisiä, joten niitä tulee käyttää vain opastuksena.\n*25 % plus lisämaksu


Kepu ei kuollutkaan — timokaunisto\n27.12.2014 21:15 Timo Kaunisto 3 kommenttia\nKirjoitin edellisen blogini täällä Uuden Suomen sivuilla europarlamenttivaalien jälkeen toukokuun lopulla. Vedin henkeä, kirjoittelin toisaalla (mm. Maaseudun Tulevaisuudessa) ja keskityin ajankohtaisiin talonpojan hommiini. Remonttireiskana on mennyt viimeiset kolme kuukautta.\nToukokuussa arvioin parlamenttivaalin tuloksen vahvistaneen keskustaa monella tavalla. Peittosimme jälleen gallupit noin kahdella prosenttiyksiköllä ja jätimme sekä demarit että persut selvästi taaksemme. Kokoomukseen saatiin vahva näköyhteys - tosin tuskin kukaan arvioi silloin kokoomuksen Alexander Stubbin vedolla saavuttamaa ykkössijaa ja hänelle siitä seurannutta puolueen puheenjohtajuutta nyt jo nähdyksi Pyrrhoksen voitoksi. Todettiinpa vain - kuten itsekin tein - että kokoomus nyt tuppaa pärjäävän näissä eurovaaleissa muita paremmin. Kokevat omakseen.\nVähemmälle jäi analyysi siitä, mikä oli keskustan sisäinen tila vaalin jälkeen. Tosiasia on nimittäin se, että kun vielä keväällä joissakin kepusaunoissa ennakoitiin hevosen vaihtamista - kuka nyt mitäkin Sipilän Juhan terveydestä pohti tykönään - niin Turun puoluekokouksen jälkeen äänet vaikenivat. Mauri Pekkarinen oli polttanut keväällä päreensä Sipilän sote-rauhasta ja Paavo Väyrynen haastanut koko puolueen linjan eurovaaleissa mutta alkukesän jälkeen keskusta on ollut yhtä puuta. Ulospäin.\nYhtenäisyys ja perinpohjainen valmistautuminen oman ohjelmatyön kautta on keskustan nousun takana. Tämä ei ole millään tavalla pois puheenjohtaja Juha Sipilältä ja hänen tuoreelta persoonaltaan. En kiistä, etteivätkö kokoomuksen lukuisat omat maalit olisi edesauttaneet nousua mutta sattuma tunnetusti suosii hyvin valmistautunutta. Kun hallituspuolueita piinaava vaalipaniikki näyttää myös iskeneen hyvissä ajoin ei ole ihme, että kokoomuksen ja keskustan välieräottelu muistuttaa hämmentävän paljon Saksan ja Brasilian koitosta viime kesän ratkaisumatsissa. Siinäkin kehutut, miljoonia kaudessa tienaavat brassipakit peruuttelivat saksalaisten neppailun edestä aina omalla maaliviivalle asti. Pelon haistoi Suomeen asti.\nKeskusta oli vastaavassa tilanteessa neljä vuotta sitten. Olin puolueen tuore varapuheenjohtaja ja kannan tietenkin vastuuta tapahtuneesta. Vaikka Lahden puoluekokouksessa saimme "uuden alun", käytännössä kokonaan uusin voimin, emme pystyneet kääntämään tapahtumien kulkua. Taitamattomuutta ja kokemattomuutta - varmasti sitäkin. Eniten kuitenkin julkisuuden ruokkima kierre, joka ei oikene mistään lyhyen aikavälin yrityksestä.\nHämmentävintä on muutoston nopeus. Kaksi viikkoa ennen edellisiä eduskuntavaaleja olimme gallupeissa käytännössä hallituskumppani kokoomuksen kanssa tasoissa. Vaaleissa ero oli nelisen prosenttiyksikköä. Me syöksyimme ja kokoomus nousi.\nMonia ovat ne, joiden mielestä koko agraaritaustaista keskustaa ei tulisi olla olemassakaan suomalaisella puoluekartalla. Asialle voi hakea vahvistusta vaikka tuosta puolen vuoden takaisen blogini kommentoinnista. Maalainen tausta ja edistysmielinen, ihmisyyttä ja ihmisenä kasvamista korostava ideologia ei ole mikään häpeä keskustalle. Tässäkin kuulumme hyvään pohjoismaiseen joukkoon. Tanskan Venstrellä on sama pohja. Ruotsin maalaisdemarit eivät vaihtaneet puoluetta suomalaisten torpparien tavoin mutta ajatuksissa on paljon yhtäläistä, edelleen.\nTässä on perusselitys sille, miksi keskusta ei ole kuolemassa vaikka maaseutua ahdistellaan joka suunnalta. Yrittäjyyteen ja omavastuuseen lähimmäisen auttamisen ohella velvoittava puolue on uskottavampi kuin yksilön menestystä jumaloiva ahne porvarillisuus.\nKeskustan huima menestys ensi kevään vaaleissa ei ole selviö mutta ei puoluetta enää voida sivuuttaakaan. Asemansa keskusta voi nyt hukata vain itse mutta mikään ei siihen viittaa. Kokoomus tulee varmasti vielä vahvaan kamppailuun mutta se tapahtuu enemmän rahan kuin sydämen voimalla. Se taas saattaa enemmän vahingoittaa kuin tuoda haluttua tulosta.\nHaaste tulee hallitsemisesta. Edessä ei ole jakovaraa eikä korjaussarjoja. On vain ikävää tasapainotusta, tiukkuutta ja kasvun ruokkimista täsmätoimin. Kärsivällisyyden on riitettävä - silloinkin, kun joukkuepeliä pelataan alivoimalla eikä itse enää pääse heti ratkaisun paikoille avauskokoonpanoon.\nKari Kilpiö 28.12.2014 02:00\nOnko niin, että kokoomus joutuukin keskustan sijasta aitovierille? Gallupit antavat ikävän ennusteen kokoomukselle. Oppositiopaikka näyttää häämöttävän. Syöksykierre jatkuu, eikä banaanipotkut osu kohdalleen. Puolustuskin tyrii...\n"Omia maaleja" on tullut ammutuksi liian kanssa. Suomen (-)tase näyttää sen.\nYlimielisyys,epäisänmaallisuus, eurottuneisuus ja brysselöityminen kostautuvat. Samoin bluffipuheet ja saamattomuus hallituksessa.\nJuho Joensuu 28.12.2014 10:54\nLainkaan aliarvostamatta sitä, mitä muut ovat tehneet, nousu on kyllä pitkälti Sipilän henkilön ja hallituksen saamatoomuuden ansiota. Jos voitosta tulee nyt jälleen kerran veret seisauttava, niin tulevaisuus on silloin samalla erittäin riskialtis.\nVoitto jää Pyrrhoksen voitoksi, jos se ulosmitataan täysimittaisesti oman vallan kasvatuksena. Oleellista on, että hävinneet saadaan mukaan niin, että he uskovat, että myös heidän näkemyksensä otetaan aidosti huomioon. Tilaa ei ole poliittisille virkanimityksille eikä Pekkarisen tuulivoimatariffeille. Ikävä kyllä, politiikassa rangaistaan pienimmästäkin virheestä. Riittää, että asia näyttää oman edun tavoittelulta.\nTuomo Kokko 28.12.2014 17:44\n"Jos voitosta tulee nyt jälleen kerran veret seisauttava,..."\n- Ainakaan kepulaisten omissa määritelmissä ei varmasti tule. Sekä Juha Sipilä että Annika Saarikko ovat poteneet veritulppaa, joten puolueessa varmasti ideoidaan korrektimpia sanontoja mahdollisesti erinomaisenkin vaalituloksen varalle.\nJo nyt on nähtävissä, että ensi vaalikausi tulee merkitsemään kansantaloudellista hikeä ja yhteiskunnallisia kyyneleitä, toivottavasti ei kuitenkaan konkreettista verta - tulpalla tai ilman. Jokainen puoluejohtaja ymmärtää asian, mutta kukaan ei rohkene lausua sitä ääneen ennen vaaleja. On mielenkiintoista seurata, miten kaikki mahdolliset vaalitentit ja -paneelit tullaan täyttämään puheella, jossa epämiellyttävistä tosiasioista visusti vaietaan!


Sijaisrumba rassaa Peltosaaren koulua - "Joillain luokilla on menossa jo vuoden kolmas sijainen" | Hämeen Sanomat\nJulkaistu: 13.04.2018 06:00\nPäivitetty: 13.04.2018 10:17\nSijaisrumba rassaa Peltosaaren koulua - "Joillain luokilla on menossa jo vuoden kolmas sijainen"\nPeltosaaren koulun henkilöstö vaihtuu tiuhaan tahtiin. Uusimista kaipaavassa Peltosaaren koulurakennuksessa opetetaan tällä hetkellä luokkia 1-5. Riihimäen kaupunki ei ole löytänyt sisäilmatutkimuksissa ja terveystarkastajan arvioinneissa perusteita tilojen käytön kieltämiselle. Kuva: Pekka Rautiainen\nRiihimäen Peltosaaren koulua riivaava sijaiskierre hermostuttaa oppilaita ja heidän vanhempiaan. Osalla luokista opettajien alituinen vaihtuminen on heijastunut opetuksen tasoon, työskentelyilmapiiriin ja oppilaiden edistymiseen.\n– Kyllä sijaisten jatkuvalla vaihtumisella on vaikutusta, ei sitä voi kiistää, myöntää Peltosaaren koulun rehtori Pasi Jalonen.\nTällä hetkellä Peltosaaren koulun opettajista 12 on sijaisia ja 9 virassa.\nOpettajaruletti alkoi, kun koulun sisäilmaongelmat karkottivat osan vakituisista opettajista muihin kouluihin. Kaksi on lähtenyt lääkärin suosituksella ja muutama muu omasta halustaan.\nKoska virat ovat lähteneet heidän mukanaan pois Peltosaaresta, voi koulu tarjota uusille tulijoille vain sijaisuuksia.\nRehtori Jalosen mukaan suuri vaihtuvuus johtuu osin luonnollisistakin syistä, muun muassa perhevapaista.\nPeltosaaren koulun vanhempaintoimikunnan aktiivi ja vihreiden kaupunginvaltuutettu Tiina Mämmelä murehtii, että sijaisongelma jakaa oppilaita kahteen kerrokseen.\n– Joillain luokilla on menossa jo vuoden kolmas sijainen. Varsinkin tukea tarvitseville oppilaille olisi tärkeää, että kouluympäristö olisi vakaa ja toimiva.\nJotkut vanhemmat ovat äänestäneet jaloillaan eli siirtäneet lapsensa toiseen kouluun.\nMämmelä toivoo, että sijaisrumba loppuisi syksyllä 2019, jolloin Peltosaaren koulun on tarkoitus siirtyä väistöön Riihimäen vanhan kauppaoppilaitoksen tiloihin.\n– Silloin meillä on mahdollisuus saada ne muualla olevat virat takaisin, kun opettajat pystyvät palaamaan. Pitäisi selvittää sekin, löytyisikö sellaisia virassa olevia opettajia, jotka voisivat siirtyä muualta Peltosaaren kouluun.\nKaupungin sivistys- ja hyvinvointilautakunnassa istuva Mämmelä kertoo ehdottaneensa jo pitkään, että Peltosaaren koulurakennuksen uusiminen aloitettaisiin välittömästi.\n– Sellaista poliittista tahtotilaa ei tässä kaupungissa kuitenkaan tällä hetkellä ole. On hirveän lyhytnäköistä lykätä tällaista joka tapauksessa pakollista hanketta eteenpäin, hän sanoo.\n– Siellä on iso kenttä. Miksei uutta koulua ruveta rakentamaan vanhan viereen? Kun uusi rakennus olisi valmis, vanha purettaisiin.\nAinakin yksi luokka on jäänyt jälkeen opetussuunnitelmasta, ja oppilaiden toisena kouluvuonna on jouduttu paikkailemaan ensimmäisenä vuonna syntyneitä aukkoja. Tässä tapauksessa ongelmat johtuivat vakituisen luokanopettajan toistuvista sairauslomista.\n– Se oli poikkeuksellinen tilanne, jollaisia voi sattua missä koulussa tahansa, rehtori Jalonen huomauttaa.\nJalonen kertoo viestineensä Peltosaaren ongelmista esimiehilleen.\n– Kaupunki ja luottamushenkilöt tekevät kuitenkin päätökset. Mutta totta kai kannan huolta oppilaista ja toivon, että Peltosaaren koulun asiat ratkeaisivat mahdollisimman pian.\nRiihimäen kaupungin sivistysjohtaja Esa Santakallio kuvailee Peltosaaren koulun sijaisten määrää "todella suureksi".\n– Oppilaalle opettajan vaihtuminen kesken lukuvuoden ei ole ollenkaan hauskaa eikä toivottavaa – puhumattakaan siitä, jos näitä vaihdoksia on useita vuodessa. Olisi tärkeää lapsille ja työyhteisölle että Peltosaaressakin olisi vakituinen henkilökunta.\nSantakallio ei kuitenkaan lupaa, että asiaan olisi tulossa parannusta.\nLisää virkoja ei ole luvassa, sillä Riihimäen lapsiluvun ennustetaan edelleen laskevan.\nKaupunki ei myöskään halua estää opettajien liikkumista tai virkavapaita. Riihimäen kaupungin opetuspäällikkö Virve Jämsén kertoo, että työnantajana kaupunki pyrkii mahdollisuuksien mukaan tukemaan opettajien toiveiden mukaista sijoittumista.\nTiina Mämmelä harmittelee, että ne Peltosaaren koulun monet opettajat, jotka ovat tehneet ja tekevät edelleen hyvää työtä, ovat joutuneet olosuhteiden ja surkeiden tilojen uhreiksi. Hänen mielestään Peltosaaren koulu on erinomainen koulu, jos lapsi sattuu saamaan hyvän opettajan eikä joudu sijaiskierteen sijaiskärsijäksi.\nMyös rehtori Jalonen antaa kiitosta koulun henkilöstölle.\n– Meillä on paljon niitäkin opettajia, jotka ovat sitoutuneet tähän kouluun ja sen henkeen. Olemme nyt myös saaneet sijaisiksi hyviä ja koulutettuja opettajia, ja tällä hetkellä käytännössä kaikki luokanopettajan sijaiset ovat muodollisesti kelpoisia, Jalonen sanoo.\nPeltosaaren koulurakennuksen tulevaisuus ja rakennusaikataulut ovat vielä auki. Koulun kohtalo ratkennee vasta uuden Uramon koulun valmistuttua.\n– Kunnallisbyrokratian huonoin puoli on se, että kaikki tapahtuu niin hitaasti. Tästä asiasta on jauhettu vuosikaudet, mutta vieläkin vain odotellaan. Se on ollut turhauttavaa, Mämmelä sanoo.\nHänen mukaansa Peltosaaren koulua ei pitäisi ainakaan hajottaa niin, että osa oppilaista siirrettäisiin vanhaan ja osa uuteen Uramoon.\nMämmelä teki vuonna 2016 valtuustoaloitteen siitä, että Peltosaareen rakennettaisiin yhtenäiskoulu eskarista ysiin. Se ei johtanut mihinkään.\n– Peltosaari tarvitsee ehdottomasti oman koulun, mutta se ei voi olla sellainen koulu, joka ei toimi. HäSa\nKommentti: Opettajaruletti eriarvoistaa lapsia\nVuosikausien sijaisrumba on takuuvarmaa myrkkyä oppimistuloksille opettajien kyvyistä riippumatta, sillä hyväkään opettaja ei voi tehdä ihmeitä eikä estää jatkuvien muutosten aiheuttamia pysähdyksiä.\nTurbulenssi heijastuu myös luokkien ilmapiiriin ja lasten välisiin suhteisiin ja vaikeuttaa peruskoulun kasvatustehtävän toteutumista.\nPahiten kärsivät ne lapset, jotka ovat muutenkin tuen tarpeessa. On yleisesti tiedossa, että laadukas perusopetus on yhteiskunnan tehokkain keino ehkäistä lasten ja nuorten syrjäytymistä.\nMitä tekee "lapsiystävällisen kunnan" statusta havitteleva Riihimäen kaupunki? Kasvattaa ongelmia lykkäämällä niiden ratkaisua vuodesta toiseen.\nSamaan aikaan moni pieni koululainen uhkaa pudota kelkasta jo ensimmäisinä kouluvuosinaan.\nPäätimme äskettäin siirtää omat lapsemme pois Peltosaaren koulusta, koska opetuksen tasoa verottavalle opettajakriisille ei näy loppua.\nOpettajien tasoerot ovat olleet suuria. Täksi lukuvuodeksi tokaluokkalainen lapsemme sattui onneksi saamaan erinomaisen sijaisen, joka on yrittänyt parhaansa mukaan paikkailla ensimmäisen vuoden puutteita. Kaivattua jatkuvuutta ei kuitenkaan ollut taaskaan luvassa.\nPahoin pelkään, ettei Peltosaaren koulun tilanne ole Suomessa mitenkään ainutlaatuinen.


Finnish Film Affair Helsingissä 25.-27.9.2012\tRakkautta & Anarkiaa -festivaalin yhteydessä toteutetaan ensimmäistä kertaa kansainvälinen ammattilaistapahtuma Finnish Film Affair. Tapahtuman päätavoite on rakentaa kohtaamispaikka suomalaisten ja ulkomaisten av-alan ammattilaisten välille sekä tarjota ulkomaisille elokuvaostajille mahdollisuus tutustua suomalaiseen elokuvaan. Tapahtuma järjestetään Helsingissä 25.–27.9.2012.\nUlkomaisille ostajille tarjolla olevassa ohjelmistossa on mukana yhteensä 27 kotimaista elokuvaa, jotka koostuvat kuluneen vuoden ensi-illoista sekä muista uutuuselokuvista. Lisäksi ulkomaiset vieraat pääsevät kuulemaan torstaina 27.9. noin viidestätoista tulossa olevasta suomalaisesta tuotannosta works in progress -esittelytilaisuudessa otsikolla Laugh, Scream, Learn: Finnish Films in Development.\nOhjelmaan sisältyy kotimaisille elokuvatuottajille ja muille ammattilaisille suunnattu Screen Internationalin päätoimittajan Wendy Mitchellin moderoima Focus on Film Sales -paneeli ulkomaisten vieraiden kanssa keskiviikkona 26.9. Paneelissa myynnin, levityksen ja markkinoinnin ammattilaiset keskustelevat yleisön kanssa suomalaisen elokuvan kansainväliseen myyntiin liittyvistä kysymyksistä. Yhteistyökumppanit Pluto Finland ja FAVEX tuovat paneelipäivään myös aasialaisia alan vieraita Europe-Asia Round Table Sessions (EARS) -projektin puitteissa.\nFinnish Film Affairin pääjärjestäjä on Helsinki International Film Festival – Rakkautta & Anarkiaa. Pääyhteistyökumppaneita tapahtuman suunnittelussa ja toteuttamisessa ovat FAVEX – the Finnish Film & Audiovisual Export, Suomen elokuvasäätiö SES, Suomen elokuvatuottajien keskusliitto SEK sekä Suomen elokuvakomissio. Tapahtuma toteutetaan myös Pohjoismaisen kulttuurirahaston ja Ulkoministeriön tuella.\nKotimaisilla elokuvilla jo lähes 1,5 miljoonaa katsojaa\tKotimaiset elokuvat ovat keränneet elokuun loppuun mennessä jo lähes 1,5 miljoonaa katsojaa elokuvateattereissa. Katsojamäärä on kaksinkertainen viime vuoden vastaavaan ajanjaksoon verrattuna ja yli 30 prosenttia enemmän kuin tammi-elokuussa kotimaisen elokuvan ennätysvuonna 2010. Kaiken kaikkiaan maan elokuvateattereissa on tänä vuonna käynyt lähes 5,5 miljoonaa katsojaa, joista kotimaisten elokuvien osuus on noin 27 prosenttia. Kävijämäärät ovat nousseet noin 12 prosenttia viime vuoteen verrattuna.\nVuoden katsotuimmat elokuvat ovat tällä hetkellä animaatioseikkailu Ice Age 4: Mannerten mullistus (Ice Age 4: Continental Drift) sekä kotimainen Risto Räppääjä ja viileä Venla, molemmat noin 305 000 katsojalla. Kolmanneksi katsotuin on Christopher Nolanin Batman-trilogian viimeinen osa The Dark Knight Rises 273 000 katsojalla.\nKotimaisen elokuvan ajankohtaissivusto suomileffa.fi on avattu!\tSuomileffa.fi-sivusto tarjoaa suomalaiselle yleisölle tuoreimmat uutiset kotimaisista elokuvista ja tv-draamoista.\nSuomileffa.fi-sivusto on avattu osoitteessa www.suomileffa.fi. Sivusto on syntynyt tarpeesta saada yksi internetosoite, josta kuluttajat saavat tietoa kotimaisesta elokuvasta. Sivuston ylläpitäjä on Suomen elokuvatuottajien keskusliitto ry, mutta sen tavoitteena on olla koko alan yhteinen markkinointi- ja tiedotuskanava yleisölle.\nSivusto esittelee tuoreita kotimaisia elokuvia ja tv-draamoja alkaen vuodesta 2010. Mukana ovat pitkät näytelmä- ja dokumenttielokuvat, lyhytelokuvat, animaatiot ja tv-draama. Elokuvat on rajattu käsittämään lähtökohtaisesti ammattilaisten tekemiä teoksia, mutta mukaan otetaan myös amatöörituotantoja mikäli ne ovat esimerkiksi päässeet kaupalliseen levitykseen tai saaneet tunnustusta tunnetuilla festivaaleilla.\nTutustu sivustoon osoitteessa suomileffa.fi\nSuomeen kansallinen matkailun ja av-alan elokuvakomissio\tSuomessa kuvattavista elokuva-, TV- ja mainostuotannoista on mahdollista saada huomattavaa liiketaloudellista ja imagollista hyötyä niin kotimaiselle audiovisuaaliselle toimialalle kuin matkailu- ja palvelusektorille. Keväällä 2011 käynnistyneen Location / Destination Finland –hankkeen tavoitteena on vakiinnuttaa Suomeen kansallinen elokuvakomissio, jonka päätehtävä on markkinoida Suomea vetovoimaisena ja houkuttelevana kuvauspaikkana. Hankkeen tavoitteena on myös valmentaa matkailutoimialaa palvelemaan tuotantoja ja hyödyntämään niiden imagollinen arvo.\nIrina Krohn: Elokuvan asema tulevaisuudessa turvattava\tIrina Krohn: Elokuvan asema tulevaisuudessa turvattava\nSuomen elokuvasäätiön toimitusjohtajaksi toiselle kaudelle tänään nimetty Irina Krohn suuntaa katseensa elokuva-alan tulevaisuuteen. ”Haluan kiittää elokuvasäätiön hallitusta sen osoittamasta luottamuksesta ja odotan pääseväni toteuttamaan Suomalaisen elokuvan tavoiteohjelmaa 2011 – 2015 yhdessä koko elokuva-alan kanssa.” Irina Krohn kommentoi. ”Henkilökohtaisella tasolla iloitsen mahdollisuudesta jatkaa työskentelyä elokuvasäätiön innostuneen ja ammattitaitoisen henkilökunnan kanssa”.\n”Elokuva-ala ja nykyinen hallitus loivat vahvoja edellytyksiä kotimaisen elokuvan menestykselle. Nyt on tärkeää turvata elokuvan asema tulevaisuudessa kirjaamalla sen merkitys mm. Yleisradiolakiin.” Krohn linjaa suunnitelmiaan. ”Elokuvateatterit ovat myös uuden ajan kynnyksellä. Kokonaistarjonnan ja alueellisen tasapuolisuuden nimissä on koko teatterikentän digitointi oleellista. Digitaalinen esitystekniikka ei palvele vain elokuvaa; vaihtoehtoinen ohjelmisto mahdollistaa monipuolisen kulttuuritarjonnan ja elämyksellisen oppimisen pienimmilläkin paikkakunnilla.”\nKrohn peräänkuuluttaa myös tekijänoikeuksien turvaamista: ”Sisällöntuottajat haluavat kantaa vastuunsa kestävyysvajeen torjunnassa. Tekijänoikeuksien säilyminen kotimaisten tekijöiden hallussa tuo parhaimmillaan vientituloja vuosikymmeniksi eteenpäin.”\n”Suomen elokuvasäätiön iloitsee suomalaisten ja kansainvälisten katsojien osoittamasta kiinnostuksesta kotimaista elokuvaa kohtaan ja haluaa edelleen kehittää uusia tarinoita, elämyksiä ja elokuvakulttuuria yhdessä elokuvantekijöiden, yhtiöiden ja yleisön kanssa” Irina Krohn summaa.\nSuomalaisen elokuvan tavoiteohjelman 2011–2015 voi ladata elokuvasäätiön nettisivuilta osoitteesta: http://www.ses.fi/dokumentit/Suomalaisen%20elokuvan%20tavoiteohjelma%202011-2015.pdf\n«AlkuunEdellinen12SeuraavaLoppuun»\tSivu 1 / 2\tVanhoihin uutisiin.\nBiisikärpänen Lue lisää...\nPientä pintaremonttia Lue lisää...